Mengapa ‘BoboiBoy Movie 2’ Adalah Sebuah Karya Yang Sempurna Bagi Saya

Anda semua sudah tonton BoboiBoy The Movie 2 (BTM2) ? Saya review sedikit tentang filem ini. Mungkin panjang tapi bacalah. Membacakan jambatan ilmu?

Pertamanya bila mahu tengok BoboiBoy ni ialah kita perlu membuang stigma bahawa animasi Malaysia adalah untuk kanak-kanak. Ya, hakikatnya BoboiBoy adalah hiburan untuk semua lapisan masyarakat Malaysia tanpa mengira batasan umur.

Kenapa kita boleh layan animasi dari luar contohnya Frozen (sampai kita boleh hafal lagu let it go, let it go) tanpa ada banyak dolak-dalik tetapi bila bercerita soal animasi Malaysia, kita kata ia hanya untuk kanak-kanak sahaja. Nampak macam ada double standard  sahaja kan?

Memanglah kita tidak boleh nak bandingkan filem BTM2 ini dengan animasi-animasi keluaran Disney ataupun Pixar yang memperuntukkan bajet puluhan juta ringgit. Namun, dengan bajet hanya sekitar RM5-6 juta, saya kira filem BTM2 ini telah memberikan kepuasan sinematikal bagi saya personally. Cukup rempah ratusnya.

Saya melihat 2 asas yang buat saya tertarik dengan filem ini:

1. Ia menghiburkan. Jalan ceritanya mudah. Lawak-lawaknya pun kena dengan situasi dan sangat bersahaja. Anda tak perlu dipaksa untuk ketawa terbahak-bahak dalam banyak adegan dalam filem ini. Babak aksinya pun power. Serius!

2. Ia adalah sebuah filem berfalsafah (ok bab yang ini saya nak cerita panjang sikit). Bercerita tentang falsafah ini, saya pernah tengok cerita kartun The Peanuts, ada satu babak yang dibikin secara homour, Charlie Brown berbincang dengan kawan-kawannya tentang karya Mark Twain dan dia kena buat tugasan cari buku Leo Tolstoy; War And Peace. Pada saya babak ni power.

Bila cerita pasal falsafah ni maksud saya bukanlah kita nak kena hadam Friedrich Nietzsche, Francis Fukuyama, Samuel Huntington atau Noam Chomsky. Untuk hadam falsafah dalam filem Boboiboy ni tapi cukuplah kita faham ianya adalah sebuah ‘filem berfalsafah’ yang nak ajak kita berfikir.

Secara asasnya, filem ini adalah sebuah filem berkonsepkan 1 Malaysia as a family. Ada watak melayu, ada watak Cina, ada watak India dan watak-watak ini saling-melengkapi antara satu sama lain tanpa ada sebarang prejudis. Segalanya adalah berteraskan budaya Malaysia, rakyat berbilang kaum Malaysia, jati diri rakyat Malaysia dan semangat setia kawan rakyat Malaysia. Ini falsafah paling penting yang cuba diterapkan dalam filem ini.

Anda stress? Saksikan BoBoiBoy Movie 2 dan hilangkan stress anda sekarang!

A post shared by  BoBoiBoy (@boboiboy) on Aug 16, 2019 at 4:46pm PDT

Dalam filem ini juga, kita faham bahawa kadangkala nilai kemanusiaan melangkaui batasan kejahatan. Kita boleh lihat melalui watak Boboiboy menyelamatkan Adudu dan Probe dalam babak awal filem ini. Dia boleh sahaja tak tolong Adudu tapi atas dasar kemanusiaan dia pergi jugak tolong Adudu dan last-last Adudu tolong team dia pulak lepas tu. Nampak tak konsep kalau kita buat baik kat orang, natijahnya pun akan jadi baik akhirnya.

Filem ini juga bercerita tentang ‘semangat bangkit melawan’ anak-anak muda. Ya, Boboiboy dan kawan-kawannya sanggup meninggalkan ‘the comfort zone’ harian mereka, keluarga untuk melawan kejahatan, kekejaman dan penindasan.

Dewasa ini kita memang banyak filem tentang anak muda tetapi boleh dikatakan hampir kesemuanya hanya menjurus kepada anak-anak muda dari perspektif yang negatif seperti mat rempit, minah rempit, lumba kereta haram, remaja yang bergelumang dengan kancah maksiat, kisah cinta remaja, gangsterisme, gay, lesbian dan banyak lagi.

Industri kita amat kurang filem-filem yang memberikan motivasi kepada anak muda. Jadi pada saya, pengajaran yang ada dalam filem BTM2 ini menjadikan ia satu filem yang bagus untuk ditonton. Yelah, disaat remaja kita kat Malaysia masih dok bawah ketiak mak, BoboiBoy dan kawan-kawannya dah bercakap soal nak menyelamatkan bumi, kan power tu.

Persoalan MENGHORMATI GURU juga diangkat sebagai tema dalam filem ini. Ini satu perkara yang sangat bagus kerana sekarang ini banyak sangat isu berkaitan murid kurang ajar kepada guru. Jadi, sekurang-kurangnya filem ini menyampaikan mesej agar hormatilah guru walaupun disampaikan dalam nada lawak semasa babak perguruan BoboiBoy dan tok gurunya. Kalau nak tau kenalah pi tonton ya?

[#BoBoiBoyMovie2 – RM15.8 JUTA DALAM 8 HARI TAYANGAN!🌟] . Sekali gus berjaya memecah rekod kutipan filem pertama – BoBoiBoy The Movie (2016). Jutaan TERIMA KASIH👏 kepada semua yang menonton di pawagam serta sokongan anda terhadap filem animasi tempatan! . Temui kami dan maskot #BBBM2 di lokasi-lokasi yang terpilih! Jangan lupa untuk dapatkan tiket filem BoBoiBoy Movie 2 anda, sekarang! – – [#BoBoiBoyMovie2 – RM15.8 MILLION WITHIN 8 DAYS!🌟] . Breaking the previous record held by the first movie – BoBoiBoy The Movie (2016). A million THANK YOU👏 to everyone for watching the movie in the cinemas, and for your support towards our local animated film! . Meet us alongside #BBBM2 mascots at selected locations! Don't forget to get your BoBoiBoy Movie 2 tickets now! – – [ 哇！BoBoiBoy电影2 竟然在短短的八天内，总票房已达到 RM 1580 万！🌟] . 惊人的是，再一次为上一部电影- BoBoiBoy The Movie（2016） 刷下新的纪录！ . 万分感激所有到各大电影院支持本地动画的观众朋友们！ 你们鼎力的支持，是我们为推广本地动画持续下去的最大动力。 也因此让这部动画电影在短短的八天内刷了新的纪录。 . 再一次感谢所有支持本土动画电影的你们！你们是最棒的！ . 还有大家也可以到指定的场所跟我们的卡通人物见面噢！ 还没观看这部电影的朋友们，赶快到附近的电影院购买 BoBoiBoy 电影2 的戏票吧！ 这部电影正在热映中，赶快买票吧！ . NOW IN CINEMAS! #BoBoiBoy #Monsta10Years #AstroShaw #AniMy . .

A post shared by  BoBoiBoy (@boboiboy) on Aug 16, 2019 at 1:57am PDT

Saya kira pembikinan sesebuah filem animasi adalah merupakan sesuatu kerja yang amat rumit dan complicated. Syabas saya ucapkan kepada Nizam Razak dan teamnya, Animonsta Studio kerana BoboiBoy The Movie 2 telah meletakkan industri animasi kita pada tahap yang sangat-sangat membanggakan.

Secara keseluruhannya pada saya filem ini sangat bagus dan sewajarnya ditonton oleh setiap lapisan rakyat Malaysia.

Macam saya cakaplah tadi, ia sebuah filem yang cukup rempah ratusnya. Ada elemen lucu, sedih, konflik, twist, aksi dan ada nilai murni yang anda akan dapat apabila menonton filem ini.

Oh ya, anda tak perlu nak tengok semua siri tv BoboiBoy untuk faham filem ini. Jadi kepada seluruh rakyat Malaysia, mari kita support sikit industri filem kita kerana siapalah yang akan menyokong industri perfileman Malaysia, kalau bukan kita, kan? Jom!


Mengapa Daging Lembu Australia Semakin Digemari Di Malaysia

Sejak viralnya video menabur garam di atas daging pada tahun 2017, Nusret Gökçe atau lebih popular dengan nama Salt Bae sentiasa di ingatan. Jika fikir tentang steak atau daging panggang, pasti Salt Bae insan pertama yang muncul di minda.

Jika anda mahu jadi Salt Bae di rumah, dalam menghasilkan menu berasaskan daging terutamanya steak, pemilihan daging adalah yang paling penting. Daging yang baik akan memberi rasa sedap serta kepuasan yang lebih kepada pembeli.

Daging berkualiti tinggi dari Australia semakin mendapat tempat di hati pengguna di Malaysia kerana dagingnya yang empuk dan berpatutan harganya berbanding harga daging import daripada negara luar yang lain.

Bukan sahaja teksturnya tetapi ia juga boleh dinikmati dalam kepelbagaian potongan berbeza dan versatil untuk apa sahaja menu hidangan anda.

Industri daging merah Australia telah lebih 200 tahun dibangunkan. Asas yang dibina sejak lama dahulu telah membantu Australia dalam menghasilkan daging yang baik untuk dieskport ke seluruh dunia.

Integriti petani, proses pemprosesan berserta kelebihan persekitaran yang tidak tercemar, telah mengukuhkan reputasi Australia dalam menghasilkan daging lembu, biri-biri dan kambing yang berkualiti tinggi.

Mungkin anda tidak percaya tetapi faktor persekitaran juga memainkan peranan dalam menghasilkan daging lembu yang berkualiti. Dibela dalam persekitaran yang tenang, luas dan bersih dan ditambah lagi dengan bahan makanan yang berkualiti (umumnya rumput dan gandum yang baik), setiap ternakan dapat hidup selesa dan ‘tidak stress’, justeru itu menghasilkan daging yang empuk.

Daging merah Australia sememangnya merupakan hasil persekitarannya. Ini menjadikan daging lembu mereka rendah dalam lemak dan kolesterol, selain daripada menawarkan tahap asid lemak Omega 3 yang lebih tinggi.

Setiap daging lembu Australia daripada True Aussie Beef adalah halal dan ia mudah untuk didapati di pasar raya antaranya Jaya Grocer.

Sekiranya anda mahu rasa keunikan rasa steak daging lembu Australia, anda boleh tempah set hidangan steak di Naim Beef di Bangi. Kami jamin anda akan terpegun dengan kelembutan daging Australia. Naim Beef juga merupakan pembekal daging lembu Australia jika anda mahu beli daging mentah sahaja.

A post shared by naimbeefhq (@naimbeefhq)

Kami kongsi di sini cara untuk masak steak sendiri di rumah oleh Gordon Ramsey. Apa yang anda perlu hanyalah garam dan lada untuk season daging anda. Liat atau tidak bergantung kepada jenis daging yang anda beli dan kami sarankan anda cuba dahulu daging lembu Australia untuk steak.

Harga daging lembu Australia mungkin sedikit tinggi berbanding harga daging lembu tempatan. Namun selepas anda cuba sendiri daging lembu Australia nanti, anda akan rasai perbezaannya.

Untuk lihat di mana ada kedai daging yang menjual daging lembu Australia berdekatan anda, klik di sini. Pastikan anda membeli daging dengan pelekat atau tanda True Aussie Beef untuk daging Australia yang asli.

Ini beberapa resipi berasaskan daging yang anda boleh cuba. Baca pada pautan di bawah.

Resipi Enak Daging Bakar Thailand Yang Pasti Buat Anda Terliur

Resipi Sup Tulang Daging Terbaik Dan Sedap Anda Patut Cuba

Guna Sup Yang Sama Selama 46 Tahun Beri Rasa Unik Buat Bihun Sup Di Restoran Ini


Mengapa Dua Syarikat Gergasi Ini, Ikea Dan Apple Membeli Tanah Hutan

Ikea membeli 83,000 ekar tanah hutan pada bulan lepas. Pada bulan April, Apple membeli 36,000 ekar tanah hutan. Apakah yang menyebabkan kedua-dua syarikat gergasi ini membeli tanah hutan mereka sendiri? Hanya kerana satu sebab – untuk menguruskan tanah-tanah ini.

Pada tahun lalu, kita menyaksikan beberapa syarikat besar membeli ladang-ladang penjana tenaga angin dan solar. Syarikat-syarikat ini, iaitu Walmart, Facebook, Apple, Ikea dan Google – kesemuanya mempunyai perancangan untuk membina atau membeli ladang-ladang tenaga lestari (renewable energy). Ikea sedang berusaha untuk menjadi syarikat yang menggunakan tenaga lestari secara sepenuhnya. Facebook sudah pun menggunakan tenaga lestari pada salah sebuah pusat data mereka. Kini, ada di antara syarikat ini, mengambil langkah lebih proaktif dengan menguruskan sumber bahan-bahan yang digunakan di pejabat mereka – seperti membeli hutan yang membekalkan sumber kertas dan kayu mereka.

Pada tahun lalu, The Wall Street Journal melaporkan Ikea telah membeli hampir 100,000 ekar tanah hutan di Romania dan Baltik – selepas syarikat ini telah dituduh menjalankan aktiviti pembalakan secara ‘ekstrim’ di Russia dan melenyapkan hutan lama yang bernilai tinggi. Syarikat ini tidak lagi mendapatkan sumber kayu dari Russia, tetapi kini akan mendapatkan sumber kayu mereka dari hutan di Romania dan menjalankan aktiviti penanaman semula. Sementelah lagi, kini Ikea merupakan pembeli sebanyak 1% daripada pembekalan kayu dunia, dan kini bercadang untuk mengurangkannya menjadi separuh. Semua ini adalah sebahagian daripada usaha Ikea untuk menjadi syarikat “positif hutan” dalam jangka masa lima tahun, dengan menanam lebih banyak pokok kayu daripada apa yang mereka gunakan.

BACA: Inginkan Percutian Resort Ala Hutan Tropika? Kami Sarankan Anda Pergi Hutan Costa Rica

Pada perkembangan yang lain, Apple baru-baru ini membeli tanah hutan seluas 36,000 ekar di Maine dan Carolina Utara. Hutan di kawasan ini dikenali sebagai “working forests”, atau hutan yang membekalkan sumber kayu dan kertas kepada industri secara lestari. Apple dan sebuah organisasi yang dipanggil The Conservation Fund, yang bekerjasama untuk sebuah projek pemuliharaan, berkata, “working forests” ini kini kian dimajukan untuk tujuan-tujuan lain. Ini adalah berita buruk untuk industri kayu dan kertas, dan juga berita buruk untuk hutan-hutan lain yang tidak digunakan sebagai “working forests” – seperti yang diberitahu oleh Lisa Jackson dari Apple:

“Kita berada dalam zaman yang menyaksikan perpindahan pemilikan tanah yang paling banyak dalam sejarah. Sepanjang 15 tahun lalu, kita sudah kehilangan sebanyak 23 juta ekar tanah hutan yang membekalkan pulpa, kertas dan kayu-kayan untuk produk-produk yang kita gunakan. Ini sudah menghampiri saiz negeri Maine. Oleh kerana tanah hutan masih lagi giat dijual dan bertukar tangan, kira-kira 45 juta ekar tanah lagi berisiko untuk dimajukan.”

Objektif Conservation Fund adalah untuk menghadkan penggunaan “working forests” kepada tujuan-tujuan tertentu sahaja selain sebagai sumber pembekalan produk kertas. Perkara ini bertujuan untuk “memastikan penuaian mampan dan menghadkan pemecahan atau penukaran status tanah hutan kepada penggunaan bukan hutan,” kumpulan itu menulis lagi.

Idea ini dipelopori oleh para saintis termasuklah seorang pakar ekologi Harvard bernama David Foster, semasa temubual dengan The New York Times tentang kerja beliau dalam bidang pengurusan hutan pada tahun 2009. Rumusan beliau tentang masalah ini.

“Pada masa sekarang kita melakukannya (pembalakan) di tempat-tempat yang kita tidak nampak. Kita mahu memelihara tanah hutan, tetapi, kita tinggal dalam sebuah rumah dan sukakan kayu. Dari mana kayu-kayu ini datang? Ia datang dari British Columbia dan Malaysia – dan memotongnya (balak) akan merosakkan banyak kawasan hutan simpan dengan tanpa pengawasan.”

Ikea dan Apple, walaupun mereka mahu memelihara alam, mereka masih lagi sebuah badan korporat. Mereka masih mempunyai objektif berbeza berbanding pakar ekologi, badan-badan pemeliharaan alam sekitar dan saintis. Tetapi nampaknya, mereka sudah menjumpai jalan tengah untuk menguruskan hutan-hutan yang telah mereka terokai dengan cara yang lebih baik, hasil kesedaran orang ramai.

Amatlah menarik untuk melihat perkembangan situasi ini pada masa akan datang – di mana kerjasama dengan badan-badan korporat dapat memperkuatkan penggunaan “working forest” dan melindungi hutan-hutan simpan dan ekologi alam yang tersimpan di dalamnya. Semoga negara kita dapat menggunakan satu dua idea dalam artikel ini untuk menguruskan hutan dengan lebih mampan.

BACA Lagi: 12 Villa Di Malaysia Dengan Kolam Renang Persendirian Ideal Untuk Percutian Romantis

LIKE dan FOLLOW Vocket di Facebook serta Instagram


Mengapa Dunia Tidak Boleh Pandang Pakistan Sebelah Mata

1. Terkini dilaporkan bahawa Pakistan telah menembak jatuh dua jet pejuang India MIG21 Bison yang menceroboh ruang udara mereka buat pertama kalinya sejak Perang Pakistan-India 1971.

2. Langkah berani Pakistan ini sememangnya tepat kerana India telah bertindak di luar batasan dengan bukan sahaja mencerobohi ruang udara Pakistan, bahkan melakukan empat pengeboman besar-besaran dengan saiz 1000 kilogram bom (SPICE 2000 buatan Israel yang juga digunakan di Syria) di wilayah Kashmir yang ditadbir Pakistan, iaitu di kampung Jaba, 10 kilometer dari wilayah Khyber Pakhtunkhwa sejak selasa, 26 Februari.

3. Tidak cukup dengan menceroboh ruang udara Pakistan, India turut melakukan serangan darat dan dengan tragisnya seorang wanita dengan anak lelaki dan anak perempuannya telah terbunuh di daerah Kashmir yang ditadbir Pakistan iaitu di Kotli.

4. Mengapa India sesuka hati menceroboh kedaulatan Pakistan? Mengapa buat pertama kali sejak perang Pakistan-India 1971, India menceroboh dan menyerang Pakistan sehingga memaksa satu-satunya kuasa nuklear Islam itu bertindak balas?

5. Segala-galanya bermula pada 14 Februari lalu apabila terjadinya satu serangan berani mati yang membunuh 42 anggota pasukan keselamatan India di wilayah Pulwama, iaitu di bandar Kashmir yang dikuasai India.

6. Tidak semena-mena, India menuduh Pakistan sebagai bertanggungjawab ‘mengawal’ serangan tersebut dengan membantu dan memberi laluan kepada kumpulan bersenjata, Jaish-e-Muhammad. Kerajaan Pakistan dan juga angkatan Tentera Pakistan menafikan sekeras-kerasnya tuduhan India ini.

7. Sebaliknya, Perdana Menteri India Narendra Modi – yang akan menghadapi pilihan raya umum India pada April dan Mei 2019 ini – berterusan mengambil langkah populis dengan menceroboh Garis Kawalan (Line of Control LoC) yang memisahkan antara wilayah Kashmir yang ditadbir Pakistan dengan wilayah Kashmir yang dikawal India.

8. Namun begitu, Pakistan jelas berusaha keras untuk mendesak India agar kembali ke meja rundingan dan tidak meneruskan pencerobohan ‘populis’ menjelang pilihan raya umum India ini ke atas Pakistan.

9. Hal ini berdasarkan kenyataan rasmi kerajaan Pakistan bahawa satu-satunya tujuan mereka menembak jatuh dua jet penceroboh India adalah untuk menegakkan hak kedaulatan dan keupayaan mereka untuk bertindak balas selepas amaran diberi: “Sole purpose being to demonstrate our right, will and capability for self-defense. We have no intention of escalation, but are fully prepared to do so if forced into that paradigm. That is why we undertook the action with clear warning and in broad daylight”.

10. India ternyata bermasalah apabila Menteri Luar Negeri mereka Sushma Swaraj berjanji bahawa India tidak akan meningkatkan ketegangan dengan Pakistan. Sebaliknya, dua jet pejuang India MIG21 Bison jelas sekali lagi bertindak menceroboh ruang udara Pakistan pada hari yang sama lalu ditembak jatuh Pakistan.

11. Mejar Jeneral Asif Ghafoor, jurucakap Tentera Pakistan mengumumkan bahawa satu jet MIG21 Bison India yang ditembak telah jatuh di wilayah Kashmir yang ditadbir Pakistan manakala satu lagi di wilayah Kashmir yang dikawal India. Beliau menegaskan bahawa dua orang juruterbang jet India telah ditahan dengan salah seorang daripada mereka kini berada di hospital. Laporan dari Pakistan menunjukkan video salah seorang juruterbang India yang ditahan dikenali sebagai Komander Abhinandan.

#Israel playing major role in #India–#Pakistan conflict: #UK Analysthttps://t.co/57FHZEH2rj pic.twitter.com/tbpTy3mCnD

12. India yang menggunakan alasan menceroboh wilayah Pakistan bagi tujuan memerangi kumpulan bersenjata ‘Jaish-e-Muhammad’ kini menerima tamparan hebat. Sebarang taktik untuk memperalatkan situasi ini menjelang pilihan raya umum India April ini bukan sahaja menyaksikan jet mereka telah ditembak jatuh, malah jururterbang mereka juga telah ditahan Pakistan – pastinya menambah beban kepada parti kerajaan BJP untuk berhadapan dengan Parti Kongres pimpinan pewaris keluarga berpengaruh Nehru-Gandhi iaitu Rahul Gandhi.

13. Sehingga kini Perdana Menteri India terdiam dengan tindak balas keras Pakistan. Sebaliknya, Perdana Menteri Pakistan Imran Khan tampil dengan kenyataan terbuka yang cukup bertanggungjawab: beliau memberi amaran kepada India betapa banyak perang besar yang meletus semata-mata kerana kesilapan percaturan; “All big wars are the result of miscalculations. Hitler never thought the war would go on for so many years. Americans never imagined that wars in Vietnam or Afghanistan would extend into decades”.

14. Kenyataan yang dikeluarkan oleh Perdana Menteri Pakistan Imran Khan juga cukup rasional: dengan senjata nuklear yang dimiliki Pakistan dan India, mereka sama sekali tidak boleh melakukan kesilapan percaturan; “My question is, with the kind of weapons that we both have, can we afford a miscalculation? If we let it happen, it will remain neither in my control nor [Indian PM] Narendra Modi’s”.

15. Apa yang pasti, Pakistan telah memperoleh tiga kemenangan dalam masa satu hari apabila mereka menembak jatuh jet pejuang India hari ini. Pertama, dari segi ketenteraan mereka berjaya membuktikan bahawa kekuatan aset mereka tidak boleh dipandang enteng. Kedua, dari segi politik mereka berjaya menaikkan keyakinan rakyat dengan iltizam politik serta keberanian untuk bertindak balas dalam melindungi kedaulatan daripada pencerobohan India. Ketiga, dari segi imej diplomasi di pentas antarabangsa, tindakan segera Perdana Menteri Pakistan Imran Khan yang memberi tekanan halus serta tidak mengumumkan pengistiharan perang dengan India menunjukkan bahawa beliau ialah seorang pemimpin yang berjiwa besar – jauh dibandingkan dengan PM India yang terdiam seribu bahasa.

Abdul Muein Abadi
Pensyarah Program Sains Politik Universiti Kebangsaan Malaysia (UKM)


Mengapa Falcon dan Bukannya Bucky Dipilih Sebagai Captain America Yang Baharu

Ramai sudah tahu bagaimana watak Chris Evans (Captain America) ‘dimatikan’ oleh pihak Marvel Studios dalam Endgame. Kini, Sam Wilson a.k.a Falcon pula akan menggalas tugas sebagai Captain America dalam filem Marvel Cinematic Universe (MCU) selepas ini.

Ketika adegan Steve Rogers memberikan perisai Captain America kepada Sam, dapat dilihat Bucky tersenyum dan mengangguk tanda setuju dengan pemilihan Sam sebagai Captain America yang baharu. Tetapi, mengapa tidak Bucky yang mempunyai kekuatan yang hampir sama seperti Steve tidak dipilih?

when steve rogers gave the shield to falcon pic.twitter.com/3fynhpT0Bg

Throwback filem Captain America: The Winter Soldier, Bucky ada memegang seketika perisai ini dan pada ketika itu, ada yang berpendapat Bucky lah yang akan mewarisi perisai tersebut sekiranya apa-apa berlaku kepada Steve di masa akan datang.

Selaku pengarah untuk filem The Winter Soldier, Russo Brothers mempunyai sebab mereka yang tersendiri mengapa Sam adalah pilihan mereka untuk mewarisi perisai Captain America.

“Sebenarnya pemilihan untuk watak mana yang paling sesuai untuk memegang watak Captain America memang ada dibincangkan. Tetapi Sam Wilson adalah calon yang paling tepat. Mengapa? Kerana Bucky mempunyai sejarah hitam di mana mindanya pernah corrupted ketika di bawah pengaruh Hydra dan dengan sebab ini, beliau tidak fit untuk menjadi Captain America yang baharu,” kata Joe Russo.

“Sam Wilson pula memiliki prinsip dan integriti yang sama seperti Captain America. Jadi Sam adalah insan yang lebih layak untuk menggalas tugas Captain America selepas ini,” Tambah Joe.

New Episode! @arris_quinones breaks down how Sam Wilson became #CaptainAmerica in Marvel Comics!https://t.co/LEbSgZu1FZ pic.twitter.com/m5iQiWVEt2

Ini bukan kali pertama Falcon terpilih untuk menjadi Captain America. Dalam komik Captain Marvel #21 yang dikeluarkan pada tahun 2012, Falcon dipilih oleh Rogers untuk mewarisi beliau sebagai Captain America yang baharu.

Sam dan Bucky mungkin tidak mempunyai masa bersama yang lama dalam filem MCU tetapi mereka akan mempunyai masa bersama yang panjang di saluran steaming milik Disney, Disney+. Anthony Mackie dan Sebastan Stan akan kembali memegang watak masing-masing untuk siri khas mereka di saluran Disney+.

Sama ada Sam akan terus menjadi Captain America atau Falcon masih belum diumumkan. Jika digabungkan kedua-duanya, ini mungkin rupa baharu Captain America nanti. Anda setuju dengan pemilihan Falcon sebagai Captain America yang baharu?

Sam Wilson, the new Captain America. 💙💙 pic.twitter.com/kK5KWtpX67

— Let's talk Avengers! (@letstalkavenger) May 8, 2019


Mengapa Genting Akan Teruk Terkesan Dengan Pembatalan Taman Tema Fox

Kasihan juga pada Genting bila dapat tahu 20th Century Fox World yang sedang dibina kini dalam bahaya akan dibatalkan oleh Disney dan Fox. Sebagai seorang yang pernah membesar dengan pergi ke taman tema di Genting, saya tahu bagaimana perit rasanya bila Genting merobohkan taman tema asal mereka semata-mata untuk membina 20th Century Fox World.

Tak dapat merasa lagi dah naik kereta antik keliling tasik.

Mengikut pada saman US$1 bilion yang difailkan oleh Genting, punca pembatalan adalah kerana Disney tidak mahu imej ‘family friendly’ mereka tercemar kerana mempunyai kaitan dengan sebuah taman tema yang dibina berdekatan kasino.

Disney membeli Fox pada 27 Julai 2018 sedangkan perjanjian untuk taman tema ditandatangani oleh Fox dan Genting pada tahun 2013. Sekarang ianya jadi kes pemilik baharu tidak berminat untuk meneruskan projek sedia ada yang telah dipersetujui sebelum ini.

BACA: Pemegang Saham Disney Dan Fox Bersetuju Dengan Tawaran RM289 Bilion

Kalau benar Disney atau Fox mahu tarik diri, aku rasa ia lebih daripada sekadar mahu menjaga imej ‘family friendly’ Disney. Ada dua lagi sebab utama lain yang agak ketara.

Pertama, tidak mustahil Disney sebenarnya mahu melindungi taman tema Disneyland mereka daripada pesaing baharu (Disney mempunyai 3 Disneyland di Asia).

Kedua, meneruskan 20th Century Fox World bermakna memberikan Genting hak milik menggunakan beberapa jenama filem seperti Ice Age, Life of Pi, Planet of the Apes dan Alien vs. Predator, dimana tarikan yang sebenarnya boleh digunakan oleh Disney di Disneyland milik mereka sendiri pada masa hadapan.

Dan jika betul 20th Century Fox World dibatalkan, tamparan paling besar adalah buat industri pelancongan negara. Jangan lupa, 20th Century Fox World ini adalah last resort kita selepas kalah dalam perebutan taman tema lebih 10 tahun lalu.

Ya, sebenarnya Malaysia dari dahulu lagi bersaing dengan negara lain dalam usaha menarik taman tema antarabangsa untuk dibina di negara kita. Idea Disneyland ini pernah dibangkitkan di Perak dan Selangor sebelum bermulanya peralihan milenium.

Bila Disney mengumumkan bahawa mereka akan membina Disneyland kedua di Asia, Malaysia antara yang bersaing dengan Hong Kong dan Singapura untuk mendapatkan projek tersebut. Kita gagal, sampai pernah dibuat orang satu lawak kenapa Disney pilih Hong Kong dan bukannya Malaysia.

Pada tahun 2005, Pak Lah selaku Perdana Menteri pergi ke Jepun untuk bertemu dengan pengurusan Tokyo Disneyland. Pada masa itu, Malaysia menawarkan tanah di Nusajaya, Johor untuk projek Disneyland dengan nilai pelaburan sebanyak RM2 bilion dan peluang pekerjaan untuk 20,000 orang.

Ketika itu, Hong Kong Disneyland baru sahaja dibuka dan kita berharap sangat Disney akan memilih Malaysia selepas Hong Kong. Sayangnya pada tahun 2009, Shanghai terpilih sebagai lokasi Disneyland ketiga di Asia.

Persaingan menjadi lebih kritikal buat Malaysia dalam industri pelancongan apabila jiran selatan kita (bukan Johor), iaitu Singapura memulakan ofensif untuk menjadikan negara mereka destinasi pelancongan baharu. Selepas ‘meniru’ Malaysia dengan menganjurkan perlumbaan Formula 1 pertama mereka pada tahun 2008 sehingga hampir menjadikan Sepang tidak relevan.

Pada tahun yang sama juga, Singapura memulakan projek pembinaan Universal Studios Singapura, yang merupakan gantian untuk kegagalan mereka menarik masuk Disneyland. Tapi Universal Studios pun tak kurang hebatnya, dan taman tema yang dibuka pada tahun 2010 di Singapura itu adalah yang kedua di Asia selepas Jepun.

Kita kalah pada Hong Kong, dan kemudian kita kalah pada Singapura.

Apa jadi pada cadangan pembinaan taman tema di Nusajaya?

Rezeki Malaysia datang akhirnya apabila Legoland pertama di Asia dan ke-6 di dunia siap dibina pada tahun 2012. Barulah kita boleh berbangga berjaya membawa masuk sebuah taman tema antarabangsa untuk menarik pelancong ke Malaysia.

Cuma, Legoland adalah toy inspired theme park dan berbeza dengan Disneyland atau Universal Studios yang lebih merupakan movie inspired theme park. Atas kertas, Legoland punya prestij adalah kecil berbanding Disneyland dan Universal Studios yang lebih gah.

Tuah kita akhirnya datang apabila Fox, sebuah konglomerat media merasakan mereka perlu mempunyai taman tema sendiri sebagaimana Disney ada Disneyland dan Universal ada Universal Studios. Selepas menjelajah mencari lokasi berpotensi, Malaysia akhirnya menjadi pilihan apabila Fox dan Genting bersetuju membina Fox World pertama di dunia di Genting Highlands.

Pecah tanah bermula seawal 2013 dengan pembinaan dijangka selesai 2016. Tapi kelewatan memaksa pembukaan ditunda sehingga 2018 dan seterusnya melanjut ke tahun 2019 atas sebab-sebab tertentu.

Sebab-sebab tertentu itu menjadi nyata hari ini apabila Disney mengambil alih Fox dan kini meletakkan nasib taman tema Fox World di hujung tanduk. Semua ini berlaku selepas Genting merobohkan taman tema asal mereka sendiri.

Kesudahannya, kita masih ketinggalan di belakang Hong Kong dan Singapura dalam perlumbaan taman tema dan saya pasti mereka pun senyum lebar sekarang.

Nak harap Movie Animation Park Studio (MAPS) di Perak? Dengar cerita yang itu pun nyawa-nyawa ikan nak tutup dah, chor!

Muhammad Najib
Baru balik dari Hong Kong Disneyland


75% Pengguna Shopee Jadikan Influencer Sebagai Rujukan Untuk Membeli Produk

Shopee Malaysia baru sahaja mengadakan sidang maya berhubung masa hadapan platform e-dagang dengan influencer di Malaysia bersama kumpulan komuniti.

Menerusi forum tersebut, didapati 75% pengguna akui mengikuti video tutorial influencer dalam membantu mereka menyelesaikan masalah dan mengetahui lebih lanjut akan pengetahuan pembelian produk. Hasil kajian ini secara langsung memperlihatkan penyertaan influencer di Malaysia semakin berkembang.

Malah, kini influencer menjadi rujukan buat pembeli dalam talian. Situasi ini dapat diperlihat menerusi segmen Shopee Live yang menunjukkan 27% daripada pembeli Shopeee gemar menjadikan medium tersebut sebagai pendidikan dan hiburan untuk mereka.

Menariknya, panel influencer di bawah All Stars Shopee Live turut berkongsikan pihak mereka bukan sekadar mengulas akan penggunaan produk atau berkongsi berkaitan ganjaran bahkan memastikan respon yang diberi kepada pengguna bertepatan dan telus. Ini bagi menjamin keyakinan pengguna pada pembeliannya dalam jangka masa panjang.


Mengapa GoPro Tidak Lagi Mahu Mengeluarkan Dron Terbaru

Sekitar tahun 2016, GoPro telah melancarkan sebuah dron yang diumumkan dengan penuh hype iaitu GoPro Karma. Menurut GoPro, Karma bakal mengubah cara pengguna menggunakan dron namun apa yang berlaku hanyalah sekadar ‘karma’ buat syarikat itu sendiri.

GoPro pada hari ini telah mengumumkan mereka tidak lagi berminat dan mahu berhenti untuk mengfokuskan kepada pengeluaran dron. Masalah melibatkan keuntungan yang rendah serta persaingan yang kompetitif daripada beberapa jenama lain membuatkan GoPro memilih untuk mengundur diri.

Lebih parah, GoPro Karma ternyata sekadar hype selepas gagal mendapatkan angka jualan seperti yang diinginkan. Para pengguna lebih cenderung untuk mendapatkan beberapa jenama lain berbanding GoPro Karma yang dijual dengan harga mencecah RM6,000.

Kegagalan produk ini sekaligus dikatakan punca GoPro mencapai angka keuntungan terendah pada Q4 2017 sepanjang 3 tahun terakhir ini.

Adakah DJI akan terus menjadi pioneer di dalam industri dron berikutan pengunduran GoPro? Sudah tentu, DJI sudah berjaya mendapatkan kepercayaan pengguna serta berjaya melengkapkan model bermula dengan entry level sehinggalah kepada model high end.

Buat anda yang mahu mendapatkan model terbaru GoPro Hero 6, kami cadangkan anda dapatkan segera kerana model ini kini ditawarkan dengan diskaun sehingga RM550. Anda boleh dapatkannya di sini.


Mengapa Groot Layak Mengangkat Tukul Thor Dalam ‘Infinity War’

Walaupun kita cuma faham ‘I Am Groot’ sahaja sepanjang filem Marvel ini, tetapi watak Groot sebenarnya lebih daripada itu.

Ketika membantu menempa tukul terbaru untuk Thor (Stormbreaker), Groot mengorbankan tangannya sendiri untuk dijadikan pemegang untuk tukul terbaru Thor ini. Tukul milik Thor sebelum ini, Mjolnir hanya yang layak sahaja dapat angkat tukul berkenaan.

Dengarkan penerangan oleh pihak Looper ini mengapa Groot layak mengangkat tukul milik Thor ini. Sebenarnya, Stormbreaker tidak mempunyai sebarang undang-undang siapa yang boleh menggunakannya. Jadi disebabkan itu Groot dapat mengangkatnya.

Cuma tindakan Groot mengorbankan tangannya untuk dijadikan pemegang tukul Stormbreaker adalah satu tindakan yang sangat heroic. Nampaknya kita akan lebih sayang pada Groot selepas ini.


Mengapa Ikea Singapura Terus Berkembang Walaupun Dibuli Teruk Oleh Pelanggan Kiasu

Beberapa peristiwa tragik berlaku di Ikea Singapura.

Ikea Singapura, seperti mana Ikea di tempat lain, menawarkan khidmat pelanggan (customer service) terbaik. Waranti 5 tahun untuk sesetengah barangan, pembayaran semula untuk barangan rosak, '1-to-1 exchange promise', pemulangan semula tanpa banyak soal – ini adalah di antara tawaran-tawaran after-sales service yang sangat mengujakan.

Warga Singapura memang dikenali dunia oleh sebab sifat kiasu mereka.

Tetapi siapa sangka pelanggan Ikea di Singapura 'menggunakan' khidmat pasca jualan Ikea 'up to the next level'.

Saya berhubung dengan seorang usahawan yang pernah bekerja di sebuah syarikat penyedia perkhidmatan untuk Ikea pada tahun 2001 sehingga 2011, yang akan saya gelar Tuan JDT.

Beliau menceritakan kisah-kisah di bawah:

Setiap acara rasmi syarikat korporat atau kerajaan memerlukan aksesori seperti bunga, pasu, dan bahan-bahan dekorasi lain.

Apa yang pelanggan-pelanggan ini lakukan ialah membuat pembelian secara tunai atau kad kredit, dan kemudian pergi ke kaunter penghantaran untuk membayar kos penghantaran sebanyak SGD40. Dalam beberapa hari, barangan akan sampai ke tempat mereka.

Selalunya kisah jual beli akan berakhir di sini, tetapi tidak untuk cerita ini.

Selang beberapa hari kemudian, tim penghantaran akan dikerahkan semula ke lokasi sama untuk mengambil kesemua barangan yang baru dihantar dua hari sebelumnya. Melalui job order, bahagian remarks bertulis "Items not suitable for customer and call for full refund."

"Kami-kami ini agak terperanjatlah! Lokasi baru sahaja menamatkan acara semalam.

"Refund nya sehari selepas program," ujar Tuan JDT.

Ya, sebenarnya pihak penganjur ‘meminjam’ barangan Ikea dengan berpura-pura mahu membelinya!

Bukan sekadar pasu dan aksesori, pelanggan-pelanggan penganjur acara ini turut ‘meminjam’ sofa lounge, high chair dan bermacam-macam lagi, untuk dipulangkan semula apabila event tamat.

Pihak penganjur untung kerana tidak perlu simpan stok, dan tidak perlu membuat pembelian sebenar – mereka boleh mendapatkan semula bayaran 100%. Lebih untung lagi kalau ia dibuat oleh sebuah syarikat pengurusan acara.

Modal pula hanyalah pembayaran penghantaran sebanyak SGD40.

Memang biasa syarikat-syarikat menawarkan refund atau penggantian untuk barangan rosak.

Tetapi jarang sekali kita dengar syarikat menawarkan refund atau penggantian oleh kerana wear and tear.

Tuan JDT menceritakan salah satu kisah pelanggan di rumah:

Mengambil contoh Pax Wardrobe warna putih.

Telefon Ikea minta tukar disebabkan masih dalam waranti 5 tahun.

So.. setiap tahun sebelum Tahun Baru Cina akan jumpa pelanggan yang sama untuk ganti seluruh set wardrobe termasuk aksesori.

Antara alasan yang digunakan oleh pelanggan adalah wardrobe menjadi kekuningan, berbau, malah ada yang menggunakan alasan tidak sesuai dan tidak selamat untuk keluarganya – setahun selepas mereka menggunakannya!

Akhirnya, pelanggan-pelanggan ini akan dapat ‘1-to-1 exchange’ (ganti semula), atau kadang-kadang, pembayaran semula.

Kalau yang kurang pandai memujuk pula, dapat membeli gantian barangan pada harga diskaun dengan potongan sebanyak 10% sehingga 50%. Tuan JDT menambah, kebiasaannya pelanggan akan dapat membeli gantian pada harga 30% diskaun atas cadangan pemandu lori atau installer.

Terdapat satu kes di mana pelanggan mengancam mahu viralkan kisah beliau di surat khabar percuma yang disediakan di setiap stesyen MRT. Akhbar Today dengan jumlah pembaca sebanyak 730,000 merupakan surat khabar yang digeruni oleh ramai orang bisnes. Ikea akhirnya bersetuju untuk akur dengan tuntutan pelanggan tersebut.

Di Ikea cawangan Alexandra Road, kakitangan pernah bersetuju sesama sendiri di dalam satu mesyuarat untuk bertegas dan tidak melayan permintaan pelanggan yang melampau. Tetapi akhirnya mereka kalah. Kisah-kisah Ikea bertegas banyak viral dan terlepas ke media cetak.
Akhirnya, Ikea memohon maaf.

Dan yang paling best, pelanggan bukan sahaja dapat gantian barang atau bayaran semula, tetapi ada juga yang mendapat hadiah percuma dan ganti rugi (compensation) atas faktor depression.

Walaupun kisah Ikea bertegas menjadi viral, dalam masa yang sama ia juga mendedahkan kisah customer service Ikea yang superb.

Ini mendorong lebih ramai orang mengunjungi Ikea. Ada yang benar-benar mencari barangan, dan ada juga yang well, mencari 'kesempatan'. Malah ada pelanggan yang mengaku, "Senangnya buat duit dengan Ikea."

Ini mendorong saya bertanya, "Bolehkah Ikea bertahan di Singapura?"

Tuan JDT menjawab, "Sangat bertahan dan perniagaan paling maju."

"Ikea adalah perniagaan paling maju ketika ekonomi merosot di Singapura pada tahun 2003 hingga 2006 (tidak silap saya)," tambahnya lagi.

Tanya saya sekali lagi, "Adakah ini bermakna, walaupun macam-macam pelanggan (sedia ada) lakukan, pelanggan baru bertambah?"

After sales service-nya adalah kekuatannya.

Mudah dapat bercakap dengan customer service.

Saya menambah, "Dengar cerita ini pun buat saya mahu beli dengan Ikea."

"Ikea meletakan pelanggannya paling dewa sekali."

"Cuba call Ikea Singapura atau Ikea Malaysia."

"(Mereka memanggil kita) Sir and Madam."

Singapura memiliki dua buah cawangan Ikea di Tampines dan Alexandra Road.

BACA: Meriahnya Pembukaan Ikea Cheras Hari Ini

BACA: Ikea Rancang Buka Cawangan Di Johor, Pulau Pinang

LIKE dan FOLLOW Vocket di Facebook serta Instagram


RM50 Yang Telah Saya Berikan Kepada Orang Lain Tidak Membuatkan Saya Semakin Miskin. Ini Sebab-Sebabnya

Pagi ini (4 Februari 2016) saya pergi potong rambut saya. Tukang gunting itu seorang anak muda dari India. Caj sebenar gunting rambut ialah hanya RM12 tetapi saya bayar dia RM32, termasuk RM20 sebagai tip untuk dia. Dia kelihatan terkejut, lalu saya memberitahu kepadanya: ‘Yang ini awak simpan’. Dan saya mengucapkan terima kasih kepadanya kerana menggunting rambut saya sebelum saya bergerak pulang ke rumah.

Pada waktu itu saya berfikir – berapakah pendapatannya yang betul-betul dia dapat dan berapa banyak pula yang dia hantar pulang ke rumah dengan kadar matawang kita sekarang? Adakah dia mempunyai isteri atau anak-anak di negara sendiri? Adakah dia sudah bersarapan pagi? Apakah nilai RM20 ini?

Awal tadi, saya makan tengah hari agak lewat di gerai kecil di Bukit Bintang. Saya nampak 2 orang askar dan 2 orang polis sedang makan tengah hari bersama dengan senjata-senjata mereka berada di dalam tangan masing-masing. Saya membuka dompet saya dan hanya ada RM20 sahaja.

Saya telah memanggil pelayan gerai untuk memberitahunya bahawa saya akan kembali semula ke sini selepas mengeluarkan duit tunai dari bank berdekatan.

Apabila saya pulang semula ke gerai dari bank, saya mendapati mereka masih ada di situ. Saya bertanya kepada pelayan gerai adakah mereka sudah membayar harga makanan itu dan dia menjawab; “Belum lagi.” Lalu saya memberitahu kepadanya bahawa saya akan bayar semua untuk mereka.

Lagipun, berapa banyak yang mungkin saya belanjakan untuk mereka? Ia hanya RM30 untuk empat orang itu. Adakah RM30 cukup untuk kewajipan menjaga dan melindungi nyawa orang lain? Bolehkah wang ini membeli kehidupan mereka jika mereka mati semasa bertugas?

Jadi, apakah makna RM20 atau RM30 kepada saya?

Ia hanyalah satu nilai ke atas sehelai kertas. Hidup selama 31 tahun dan sekiranya tetiba saya mati esok, kertas-kertas ini tidak akan memberi apa jua manfaat kepada saya lagi. Saya akui saya tidak mempunyai pendapatan yang banyak tapi apa yang boleh menghalang saya daripada terus memberi?

Apakah yang buat kita berfikir dengan hanya membuat wang, dengan menyimpan banyak wang, dengan mengumpul bertan-tan wang dan menyimpannya untuk diri kita sendiri akan membuatkan kita berasa gembira?

Adakah ia akan menjamin kehidupan kekal abadi kita? Oh, tidak.

Jika saya tidak membelanjakan RM50 ini untuk orang lain, saya mungkin akan bersukaria dan menikmatinya untuk diri sendiri di kelab dan minum. Saya juga mungkin akan membeli baju baru berjenama, saya mungkin akan membelanjakan wang itu untuk makan malam di Tony Romas, saya mungkin akan menikmati minuman di Starbucks, saya mungkin akan mengisi minyak ke dalam tangki kereta saya.

Tapi serius, adakah itu semua penting? Adakah hidup ini hanya tentang diri kita sahaja? Bukankah kita sama-sama manusia yang hidup di bumi ini dengan matlamat yang sama? Jadi, mengapa perlu kedekut?

Hari ini, RM50 yang telah saya berikan kepada orang lain tidak mencuri senyuman saya, ia tidak membuatkan saya berasa lapar, ia tidak membuatkan saya berasa sedih, saya tidak menyesal, ia pastinya tidak membuatkan saya menjadi lebih miskin. Kerana apa yang telah saya berikan itu, saya sentiasa boleh mendapatkannya kembali.

Ia telah membuatkan saya sedar bahawa apa yang saya miliki ini adalah hanya satu nilai di atas kertas. Tapi kalau kita meletakkan nilai kertas ini pada diri kita sendiri, baru hidup ini betul-betul berbaloi.

Akhirnya di penghujung kehidupan, semua yang akan anda ‘ada’ adalah semua yang pernah anda berikan.

Nota: Terjemahan ini dilakukan oleh editor The Vocket. Di bawah ini adalah artikel asal Jagdish Singh.

This morning I had my haircut. The barber was quite a young chap from India. Actual charge was only RM12 but today I…

Posted by Jagdish Singh on Thursday, February 4, 2016


Mengapa Jam Tangan Richard Mille ‘Milik’ Siti Nurhaliza Ini Cecah Harga Ratusan Ribu Ringgit

Selepas Nabil Ahmad menjadi perhatian apabila dilaporkan membeli jam tangan rare G-Shock x Takashi Murakami, Dato’ Siti Nurhaliza pula menjadi tumpuan apabila ada peminat yang tajam matanya mengenal pasti harga seutas jam tangan yang disarungkan oleh Dato’ Siti Nurhaliza.

Pengguna Twitter Jat Ikhwan dalam perkongsiannya berkata, jam tangan di pergelangan tangan Dato Siti Nurhaliza mirip model jam tangan mewah Richard Mille RM07. Jat Ikhwan menambah, harga jam tangan tersebut kemungkinan besar dalam julat harga USD100,000 (~RM418,000) sehingga USD150,000 (~RM627,000)!

Jarang sangat lah Siti Nurhaliza ni flex kekayaan dia tapi sekali dia flex…tercampak stroller ribu riban ke, beg puluh puluh ribu ke. Tu kat tangan dia tak silapnya Richard Mille RM07. Ada diamonds. Harga lebih kurang USD 100-150k. Convert lah sendiri ke RM ye? pic.twitter.com/EyxfadJ5e3

Adakah benar jam tangan mewah Richard Mille ini boleh mencecah harga ini? Kami membuat tinjauan harga di laman jualan jam tangan mewah, chrono24.my. Berdasarkan model jam yang ada di laman ini, model Richard Mille untuk wanita boleh mencecah harga RM1.2 juta bergantung kepada model.

Anda mungkin tertanya-tanya, mengapa jam tangan Richard Mille (RM) ini sangat mahal? Dalam satu temubual bersama CNBC, Richard Mille berkata jam tangannya yang technical and complicated membuatkan ianya mahal. Ianya masuk akal kerana teknologi yang ada pada setiap jam tangan Richard Mille adalah sangat hebat.

Pertamanya, casing Jam RM berbentuk tonneau-shaped (barrel) ini adalah hasil rekaannya sendiri. Tambahan lagi, tiga jenis ‘besi mewah’ digunakan untuk menghias jam tangan RM; emas putih, emas merah kuning dan titanium bergantung kepada permintaan pelanggannya.

Casing jam tangan RM adalah yang paling mahal dan sukar untuk dihasilkan ditambah lagi tiada permukaan yang rata terdapat pada jam tangan ini. Jadi, setiap komponen dalam jam tangan RM mempunyai rekaan yang unik dan khas untuk jam tangan RM sahaja.

Plat besi yang digunakan untuk jam RM juga merupakan besi tahan lasak yang digunakan dalam pembuatan kereta Formula 1, kapal angkasa dan kapal layar lumba. Bagi menambahkan lagi nilai mewah pada jam RM, butiran berlian atau batu permata akan ditambah.

Dato Siti Nurhaliza hanya salah seorang selebriti yang menggayakan jam tangan ini. Antara selebriti luar negara yang pernah dilihat menggayakan jam tangan ini adalah Pharrell Williams, Kanye West,Ed Sheeran, Chris Brown, Neymar da Silva dan Rafael Nadal.

Disebabkan jam tangan RM dibuat dengan tangan dan tersangat eksklusif , setiap model RM mempunyai harga jualan semula yang tinggi. Jam tangan RM sebenarnya mempunyai permintaan yang tinggi di negara-negara Arab. Jadi, tiada masalah sebenarnya untuk Dato Siti Nurhaliza memiliki jam tangan ini kerana setiap pembelian merupakan satu investment untuk masa hadapan.


Mengapa Kehadiran Syarikat Besar Disamakan Dengan ‘Penjahat’ Filem Hollywood

Belajar sikit daripada filem popular. Sebelum membina perniagaan yang hebat, kita lihat kisah yang hebat. Cerita yang menarik memerlukan penjahat yang menarik juga. Lihat watak-watak berikut. The Joker, Lex Luther, Darth Vader dan Agent Smith.

Kegelapan akan selalu ada, mengancam untuk memusnahkan dunia. Setiap kisah hebat memerlukan watak lelaki jahat. Maka, kisahnya akan disukai. Sama ada kita sedar atau tidak. Perniagaan juga seperti itu.

Kita menemui Coca-cola vs Pepsi, Apple vs Microsoft, Tesla vs Gas Cars, Amazon vs eBay dan Google vs Yahoo.

Semasa anda ingin membina perniagaan. Pertimbangan siapakah ‘penjahat’ yang mesti diambil kira. ‘Penjahat’ tidak semestinya manusia. Google melawan maklumat berlebihan Amazon melawan kesulitan. Apple melawan teknologi lapuk.

Penjahat boleh sahaja dalam bentuk amalan buruk, cara hidup yang buruk atau idea yang buruk. Satu fakta yang tidak boleh diabaikan. Penjahat tidak semestinya memusuhi anda.

Joker meminta Batman menyertainya, Ejen Smith meminta Neo menyertainya, Darth Vader meminta Luke menyertainya.

Realitinya, dalam kebanyakan cerita, penjahat secara aktif selalu akan mencuba memujuk hero untuk menyertai perjuangan mereka. Hero, akhirnya akan menjadikan diri mereka sebagai musuh untuk menentang segala perbuatan yang dilakukan oleh si penjahat.

Penolakan ajakan kejahatan ini menguatkan sifat dan watak kepahlawanan mereka, sekali gus menjadikan watak mereka sukar dilupakan. Ini membuatkan kita semua bersorak demi mereka.

Oleh yang demikian, Semua kisah hebat mempunyai penjahat yang hebat juga. Perniagaan yang hebat juga mempunyai penjahat. Penjahat dalam bisnes boleh menjadi amalan, cara hidup atau idea yang buruk. Penjahat menghidupkan watak hero untuk memberi kefahaman kepada penonton akan tujuan dan matlamat perjuangan sang hero.

Jika kita memiliki bisnes saat ini, apakah kita benar-benar mengenali apa atau siapa ‘penjahat’ yang sedang kita hadapi? Dengan adanya watak ‘penjahat’ cerita bisnes kita akan menjadi lebih menarik dan menghambat perhatian pelanggan. Jom jadi hero yang berjuang menentang sisi kegelapan!

Ketahui juga bagaimana Zoom berjaya mencatat keuntungan sebanyak RM17 bilion dalam tempoh beberapa jam sahaja.

Dalam Masa Beberapa Jam, Pengasas Zoom Berjaya Catat Keuntungan Sebanyak RM17 Bilion

Huawei Dijangka Akan Berhenti Mengeluarkan Telefon Pintar


Mengapa Khabib Menyerang ‘Penonton’ Selepas Membelasah McGregor Di UFC 229

Perlawanan Ultimate Fighting Championship (UFC) paling dinanti-nantikan oleh peminat antara Conor McGregor dan Khabib Nurmagomedov baharu sahaja berlangsung sebentar tadi. Kemenangan berpihak kepada Khabib dengan submission terhadap Conor.

Namun kemenangan berkenaan sedikit tercemar kerana sebaik sahaja tamat perlawanan ini, beliau bertindak keluar gelanggang dan menyerang penonton, Dillon Dannis yang juga merupakan rakan sepasukan McGregor. Tindakan ‘berani mati’ beliau itu kemudiannya membuatkan seluruh dewan semakin panas.

Double tap untuk #teamkhabib, komen untuk #teammcgegor #ufc229

A post shared by  VOCKET 🇲🇾 (@vocket) on Oct 6, 2018 at 11:32pm PDT

OHHHHH MY KHABIB DROPS MCGREGOR!!!!#UFC229 pic.twitter.com/4rBF7QbRey

Khabib threw that mouthpiece like he been watching Stephen Curry temper tantrums 😂😂😂😂 pic.twitter.com/6jVYE8K993

KHABIB WITH NO REGARD FOR HUMAN LIFE 😳 #UFC229 pic.twitter.com/i8EfykD9wK

— PinPoint (@SportsPinPoint) October 7, 2018

Mengapa Khabib bertindak sedemikian? Khabib ada sebabnya yang tersendiri. Sebelum mula perlawanan lagi, pihak McGregor membuat pelbagai provokasi terhadap Khabib dan selama ini, beliau hanya berdiam diri. Khabib adalah seorang fighter yang tidak banyak bercakap dan jenis membiarkan keputusan perlawanan bercakap untuknya.

Provokasi yang dibuat termasuklah terhadap keluarga dan agamanya. Khabib adalah seorang Muslim dan beliau tidak suka apabila ada yang menyentuh tentang dua perkara ini. Tetapi mengetahui sikap Conor, beliau menggunakan apa sahaja isu untuk buat lawan beliau marah dan ‘koyak’ sebelum perlawanan bermula.

Ini termasuklah ketika sidang media sebelum perlawanan ini bulan lalu di mana McGregor menawarkan arak kepada Khabib dan Khabib menolak secara baik. Bulan April lalu, McGregor turut ditahan pihak berkuasa kerana menyerang bas yang dinaiki Khabib sebagai provokasi awal sebelum perlawanan sebenar yang berlangsung tadi.

Ketika ini, Khabib adalah fighter yang mempunyai rekod 27 kemenangan tanpa kalah dan Conor merupakan ‘mangsa’ terbaru beliau. Namun tindakan Khabib ini tidak disokong 100 peratus oleh peminat dan rakan yang turut sama dalam sukan ini.

Emil Meek berkata perbuatan Khabib ini mencemarkan nama UFC. Beliau boleh menjadi seorang pemenang yang hebat tetapi insiden ini bakal menyebabkan reputasi beliau tercalar.

Khabib had the chance to be the bigger man. He didn’t. Connor should have gotten a harder penalty for the trolley and Khabib should get punished hard because of this. Please don’t ruin our sport… it’s important to us #ufc229

— Emil Valhalla Meek (@emilvalhalla) October 7, 2018

Pengerusi UFC, Dana White juga tidak mahu menyerahkan tali pinggang kejuaraan kepada Khabib selepas apa yang berlaku. “Jika saya terus memberikan anda tali pinggang ini, penonton akan membaling barangan ke dalam gelanggang ini,” kata Dana sewaktu di atas pentas sebentar tadi.

McGregor memang tidak langsung melawan ketika perlawanan tadi. Dari segi mental pula, beliau menang kerana Khabib kalah terhadap provokasi dari luar.

Apakah nasib Khabib selepas ini? Adakah beliau akan dapat terus bertarung di UFC? Kita nantikan perkembangan lanjut tentang perlawanan ini. Apa pun, tahniah Khabib atas perlawanan yang hebat sebentar tadi!

Breaking: 3 members of Khabib Nurmagomedov's team arrested for Conor McGregor attack/scrum. #UFC229 pic.twitter.com/OiVhr03sEN

Watching the @TheNotoriousMMA vs @TeamKhabib fight. Unimaginable never thought it would go down like this. Crazier than my fight riot.

— Mike Tyson (@MikeTyson) October 7, 2018


Mengapa Kita Perlu Risau Jika Hutan Amazon Musnah Dalam Kebakaran

Hutan Amazon yang dikenali sebagai paru-paru Bumi kerana menyumbang kepada 20% oksigen pada atmosfera dan memerangkap 10% karbon di planet ini telah terbakar seluas beribu-ribu ekar.

1. Kebakaran di hutan Amazon memang sering berlaku secara semula jadi, lebih-lebih lagi pada musim kering (Julai-Oktober). Tetapi kebakaran kali ini amat teruk dengan peningkatan kebakaran sehingga 80% berpunca daripada aktiviti manusia.

2. Menurut NASA, kebakaran ini berpunca daripada kemarau yang teruk yang berpunca daripada aktiviti pembalakan dan pemanasan global. Kita boleh kata pemanasan global adalah aktiviti semula jadi tapi hakikatnya ia berpunca daripada aktiviti manusia juga.

‘I will go on until my last drop of blood.’ — Leaders of the Indigenous Mura tribe are speaking out as historic wildfires tear through their lands in the Brazilian Amazon pic.twitter.com/zLkrD3V8d5

— NowThis (@nowthisnews) August 23, 2019

1. Langit menjadi hitam sehingga ke Lautan Atlantik, sejauh 3,200 KM.

2. Terlepasnya karbon dioksida 228 mega tan yang akan memberikan kesan buruk kepada lapisan ozon dan hutan-hutan lain di sekitarnya. Bumi akan menjadi semakin panas!

3. Terlepasnya karbon monoksida, gas yang dilepaskan apabila kayu dibakar. Apabila berada pada kepekatan yang tinggi, gas ini sangat berbahaya dan bertoksik. Gas ini dikhabarkan telah merebak sehingga ke kawasan pantai Amerika Selatan.

4. Lembah Amazon yang menjadi habitat 3,000 spesis haiwan dan tumbuhan serta sejuta penduduk asli kini terancam.

Lembah ini sangat penting dalam memerangkap karbon. Terbakarnya ia menyebabkan turunya perangkap karbon dan terlepasnya banyak karbon secara mendadak.

Menurut Yuval Noah Harari, pada kurun ini, manusia akan berhadapan tiga cabaran utama;

1. Perang/Kuasa Nuklear
2. Artificial Intelligence
3. Pemanasan Global

Pemimpin dunia hanya fokuskan 1 dan 2, dan pandang remeh pada yang ke-3. Tiada tindakan serius diambil. Baru sekarang Presiden Perancis, Emmanuel Macron mengisytiharkan insiden ini sebagai krisis global untuk dibincangkan di G7 Summit.

Our house is burning. Literally. The Amazon rain forest – the lungs which produces 20% of our planet’s oxygen – is on fire. It is an international crisis. Members of the G7 Summit, let's discuss this emergency first order in two days! #ActForTheAmazon pic.twitter.com/dogOJj9big

— Emmanuel Macron (@EmmanuelMacron) August 22, 2019

Sebelum ini pun saintis telah buat kajian, menanam pokok tidak mampu lagi kurangkan pemanasan global kerana apa? Kerana pokok tidak dapat hidup lama akibat kepekatan karbon yang tinggi. Bayangkan ‘paru-paru’ yang kita ada telah pun terbakar. Climate change is getting worse.

Artikel menarik lain daripada Zamir Mohyedin

Inilah Realiti Kejam Disebalik Industri Anime Di Jepun

Logik Pengembaraan Masa Dalam ‘Avengers: Endgame’ Di Dunia Sebenar


Mengapa Kostum ‘Seram’ Ini Digunakan Oleh Para Doktor Pada Abad Ke-17?

Wabak adalah penyakit yang paling ditakuti di dunia. Ia mampu menghapuskan ratusan juta manusia jika tidak dihalang atau dibendung dengan langkah-langkah yang proaktif. Wabak ini akan menyerang mangsa dengan beberapa simptom atau gejala awal sebelum ia merebak menjadi kumpulan yang besar.

Pada abad ke-17 di Eropah, pakar perubatan atau ‘doktor wabak’ adalah barisan hadapan yang bertanggungjawab untuk membasmi wabak. Mereka akan datang dengan pakaian khas tetapi ‘mengerikan’ – menutup seluruh tubuh dengan pakaian berwarna hitam dan memakai topeng dengan reka bentuk paruh burung.

Alasan mereka adalah untuk mengelak daripada dijangkiti dengan wabak semasa melakukan pemeriksaan ke atas mangsa.

Individu yang bertanggungjawab mereka suit khas ini adalah Charles de Lorme, seorang doktor yang telah berkhidmat dengan institusi diraja Eropah pada abad ke-17. Beliau juga pernah berkhidmat untuk Raja Louis XIII dan Gaston d’Orléans, putera Marie de Médici.

Charles menyifatkan pakaian doktor wabak hadir dengan ciri-ciri khas seperti kot dilindungi dengan wangian lilin, seluar yang disambung dengan but, baju yang terselip ke dalam serta topi dan sarung tangan yang dibuat daripada kulit kambing.

Ia juga hadir bersama tongkat kayu untuk tujuan menunjukkan ke sesuatu kawasan atau memeriksa pesakit tanpa perlu menyentuh mereka. Ia juga digunakan untuk menghalau orang.

Tujuan asal pakaian ini digunakan ketika itu adalah bagi melindungi diri daripada miasma – dianggap sebagai punca utama penyakit ini sebelum ia disangkal oleh pakar perubatan. Mereka percaya bahawa wabak ini mampu merebak melalui udara. Wangian pula dianggap sebagai alat yang mampu untuk melumpuhkan wabak tersebut dan dalam masa yang sama dapat melindungi si pemakai.

Doktor wabak akan mengisi topeng mereka dengan 55 jenis herba dan bahan lain seperti serbuk daging ular, kayu manis atau madu. De Lorme menganggap bentuk paruh burung panjang pada topeng tersebut mampu untuk memberikan masa yang cukup sebelum udara itu sampai ke hidung dan paru-paru si pemakai. Selain itu ia juga mampu untuk mengelak dari bau busuk mayat.

Kostum ini juga menjadi popular sehingga digunapakai oleh Commedia dell’Arte, atau lebih dikenali sebagai ‘komedi Itali’. Ia adalah persembahan teater lucu yang dilakukan oleh pelakon profesional. Ia juga digunakan sehingga sekarang semasa Karnival Venice di Itali.

Walaupun pakaian ini dilihat menyeramkan, tetapi ia adalah salah satu cara yang dilakukan oleh pakar perubatan ketika itu bagi melindungi diri mereka dari terkena wabak. Set pakaian perlindungan diri atau PPE masih belum wujud ketika itu, jadi reka bentuk oleh Charles ini dianggap ikonik dan melangkaui zaman.

Untuk bacaan lanjut mengenai situasi COVID-19, klik pautan di bawah.

Pereka Tempatan Radzuan Radziwill Dipuji Bantu Hasilkan PPE Buat ‘Frontliners’

Doktor Yang Dilarang Sebar Kes COVID-19 Kini Terima Penghargaan Tertinggi Kerajaan China

Bersendirian Tanpa Pelawat, Doktor Ini Kongsi ‘Perjalanan Sunyi’ Pesakit COVID-19


Sebab Utama Lelaki Ini Pilih Pulau Jeju Untuk Bawa Anak-Anak Melancong

Saya memilih Jeju disebabkan udara yang nyaman, sejuk, ada gunung dan ada pantai, bukan disebabkan saya peminat K-Pop mahupun drama jiwang Korea. Tiada plan atau itinerary bertulis pun, saya terus lakukannya secara spontan dan berikut merupakan sedikit perkongsian saya ke Pulau Jeju bersama keluarga.

Saya membeli tiket penerbangan AirAsia serta mendapatkan direct flight. Adalah digalakkan beli lebih awal atau semasa promo untuk mendapatkan harga tiket yang lebih murah. Masa penerbangan adalah selama 6 jam. Jeju ini istimewa, hanya 11 negara sahaja yang perlukan visa, jadi saya bawa pembantu rumah bagi memberi dia peluang merasa bercuti.

Memandangkan saya mempunyai anak yang ramai, saya lebih selesa book penginapan menerusi AirBnB. Saya menyewa 1 rumah yang memiliki 3 bilik tidur dan punya dapur. Harga sekitar RM400-RM700 semalam, sekiranya anda book awal boleh dapat unit yang gempak-gempak lengkap dengan seaview.

Jeju ini keluasannya 3 kali Singapura, jadi saya duduk di dua kawasan berbeza, iaitu 3 hari pertama duduk di kawasan Barat dan 3 hari terakhir di kawasan timur. Jadi memudahkan saya membawa keluarga explore Jeju dan jimat masa.

Bagi kenderaan pula, saya menyewa kereta dengan agen Malaysia di sana. Saya google sahaja sewa kereta jeju dan berurusan menerusi email dimana proses lebih pantas, cepat dan bayaran menerusi pembayaran atas talian.

Untuk sewa kereta anda memerlukan lesen antarabangsa atau pun singkatannya IDP. Jadi untuk mendapatkan lesen tersebut, pergi JPJ isi borang dan bayar RM150. Kalau tidak ramai orang, dalam 20 minit siap. Perlu diingatkan membawa gambar berukuran size passport sekeping.

Saya memilih untuk masak sendiri berikutan restoran Halal sangat kurang di sana. Beli barang dapur di Mart besar mereka lebih murah berbanding Dongmun Market yang popular itu.

Korea menggunakan matawang Won, 1000KRW lebih kurang RM3.80. Anda boleh membeli 2 ekor sotong besar segar RM40.00, dimana masak sotong kunyit sedap dan berbaloi. Paling utama, beli sabun samak jenama Taharah untuk sucikan peralatan memasak.

Saya membawa beras dari Malaysia kerana di sana beras bulat sticky rice iaitu sekilo RM70, mana masuk dengan tekak Hang Jebat macam saya ni. Telur 10 biji adalah sekitar RM13. Masak pagi-pagi dan bawa bekal, jimat masa dan jimat belanja, di Jeju kaki lima pun cantik, bersih, so parking sahaja di mana-mana untuk lunch dengan bekal yang siap di bawa.

Suhu paling tinggi di Jeju pada bulan Ogos, sekitar 27 C, sewaktu saya di sana adalah penghujung Autumn, sudah nak masuk ke Winter. Sejuk betul, matahari terbit jam 7 pagi dan matahari terbenam jam 5 petang, maka siang agak pendek.

Tempat menarik untuk kanak-kanak adalah Brick Campus, Maze Park, Super Hero Museum, Hello Kitty Island, Shinhwa Themepark, Dinasour Themepark dan macam-macam lagi. Museum KPop pun ada iaitu Play Kpop. Penawaran tempat menarik kanak-kanak yang pelbagai pastinya membuatkan percutian ini bermakna buat anak-anak anda. Oh ya, saya yakin orang dewasa juga bakal terhibur dengan penawaran taman tema yang pelbagai.

Jeju tempat yang sangat cantik, bawalah camera, shoot banyak-banyak buat kenangan bersama anak-anak.

Di Jeju setiap 1-2 KM ada speedtrap camera, had kelajuan maksimum cuma 70km/h sahaja. Kereta semuanya left hand drive namun anda tak perlu kekok kerana selepas 1-2jam anda dah mula rasa seperti biasa.

Barang runcit di Jeju memang agak sedikit mahal, bawang 3-4 biji RM10, tetapi masak lebih jimat, hari pertama saya makan sepinggan nasi beryani RM70++, portion kecil dan tak sedap. Jadi kami cadang untuk masak sahaja sepanjang trip. Untuk anak-anak bawalah bekalan ubat demam, selsema dan lain-lain. Kalau musim sejuk glove wajib, saya punya tangan kebas sebab sejuk.

Walaupun saya tiada plan terperinci, perjalanan kali ini Allah mudahkan, owner unit AirBnb banyak bantu beri info, sebab itu saya suka menggunakan AirBnb.

Di Jeju banyak ladang Tangerine, beli sedikit buat kudapan di dalam kereta, tiada biji, manis dan melancarkan sistem pencernaan. Jeju ada musim salji, musim bunga, musim luruh, pilihlah musim mana nak pergi, ikut selera masing-masing, mat saleh kata, you can’t go wrong.

Sejujurnya, saya teruja untuk repeat ke Jeju lagi, ada banyak tempat yang belum di explore. Saya harap anda juga berpeluang bermusafir ke sini.


759 Pemandu Mabuk Ditahan, Meningkat Hampir 8 Kali Ganda Berbanding Tahun Lalu

Isu pemandu mabuk kian membimbangkan apabila Ketua Jabatan Siasatan dan Penguatkuasaan Trafik (JSPT) Kuala Lumpur Asisten Komisioner Sarifudin Mohd Salleh mendedahkan jumlah tersebut meningkat 8 kali ganda dalam tempoh empat bulan sahaja.

Menurut beliau, seramai 759 individu ditahan kerana memandu di bawah pengaruh alkohol dalam operasi yang dijalankan di sekitar ibu negara sehingga April lalu.

“Pada sepanjang tahun 2021, 1,155 individu ditahan kerana memandu dalam keadaan mabuk.

“Bagi tempoh Januari hingga April, kita tingkatkan operasi kepada 110, berbanding sebanyak 150 operasi sepanjang tahun lalu.

“Semua individu yang ditahan dalam operasi itu akan disiasat mengikut Seksyen 45A Akta Pengangkutan Jalan 1987,” katanya ketika dihubungi oleh Harian Metro.

Sarifudin berkata, 99.5 peratus pemandu yang ditahan adalah pemandu lelaki.

“Dalam usaha memastikan pemandu mematuhi peraturan jalan raya ditetapkan, pihak polis khususnya JSPT sentiasa menjalankan Operasi Mabuk (Op Mabuk) setiap hari.

“Saya menasihatkan orang ramai supaya tidak minum minuman keras sekiranya mahu memandu. Gunakan khidmat pemandu e-hailing, teksi atau pengangkutan awam lain selain menumpang rakan yang tidak mabuk sekiranya berada di bawah pengaruh alkohol,” katanya.

Baca lagi artikel-artikel mengenai penglibatan pengguna jalan raya di bawah pengaruh alkohol pada pautan di bawah.

Disangka Tidak Bernyawa, Pemandu Disyaki Mabuk Maki Bomba Kerana Kacau Beliau Tidur

10 Orang Tercedera Selepas Pemandu HR-V Dipercayai Mabuk Rempuh Kenderaan Dan Kedai Makan

Tular Rakaman Pemandu Dipercayai Mabuk Langgar Dan Seret Motosikal Undang Kemarahan Netizen


Mengapa McDonald’s Gagal Berniaga Di Iceland

Sebut sahaja soal burger, mesti anda akan teringat akan kelazatan burger keluaran syarikat francais McDonald’s yang popular itu. Restoran pertama McDonald’s di Malaysia telah dibuka di Jalan Bukit Bintang, Kuala Lumpur pada tahun 1982. Kini McDonald’s telah membuka sebanyak 250 cawangan di seluruh negara.

Untuk pengetahuan anda, McDonald’s merupakan rangkaian restoran makanan segera kedua terbesar di dunia manakala Subway di tangga yang pertama. Sebanyak 34,734 restoran di 191 buah negara telah beroperasi dan McDonald’s memulakan operasinya pada tahun 1961 di Illinois, Amerika Syarikat.

Namun, tidak semua negara McDonald’s buat keuntungan. Mereka terpaksa menutup operasi McDonald’s di Iceland pada tahun 2009 atas beberapa sebab.

Setelah hampir 15 tahun bertapak di Iceland, McDonald’s mengumumkan penutupan 3 buah restoran serentak di Iceland pada tahun 2009. Pasaran saham dan 3 buah bank terbesar di Iceland mengalami kerugian yang besar sehingga menyebabkan semua sektor perniagaan yang beroperasi hampir muflis.

Beribu-ribu rakyatnya kehabisan wang simpanan dan satu demonstrasi telah dilakukan untuk menyuarakan kerisauan mereka kepada pemimpin. Nilai mata wang Iceland, Krona jatuh separuh daripada nilai asalnya dan telah mengakibatkan harga import barangan dari luar melonjak naik.

Some people only measure life in two time periods: before their first #BigMac and everything else that comes after. (📸: @lunaelysia)

A post shared by  McDonald's (@mcdonalds) on Jul 30, 2019 at 7:00am PDT

Menurut pemilik francais McDonald’s Iceland, Jon Garder Ogmundsson berkata semua bahan-bahan mentah perlu diimport dari Jerman. Memandangkan harga import barang di Iceland yang tinggi, harga jualan burger McDonald’s juga akan meningkat secara mendadak demi keseimbangan purata keuntungan jualan.

Demi meneruskan perniagaan dan menjana keuntungan, Jon Ogmundsson terpaksa menaikkan harga burger Big Mac McDonald’s sebanyak 20% daripada $5 (+-RM20.07) kepada $6.36 (+-RM26.35). Peningkatan tersebut menjadikan Big Mac di Iceland termahal di dunia. Rekod itu kini dipegang oleh harga Big Mac di Switserland dengan harga $6.82 (RM28.03).

Keuntungan yang sedikit turut menjadi salah satu sebab mengapa McDonald’s buat keputusan untuk tutup operasi di Iceland. Walaupun mereka meningkatkan harga, mereka tetap menerima pelanggan tetapi ia tidak cukup bagus.

Jon juga pernah mengeluarkan kenyataan ini, “Ia tidak masuk akal apabila satu kilo bawang yang diimport dari Jerman sama harganya dengan sebotol arak yang bagus.”

Pihak media Iceland melaporkan seramai 15,000 pelanggan hadir untuk menikmati hidangan di McDonald’s pada minggu terakhirnya beroperasi.

Disebabkan kos sara hidup yang tinggi di Iceland, McDonald’s terpaksa ditutup ketika krisis kewangan meruncing yang melanda negara itu. Namun pesaingnya seperti Burger King, Pizza Hut dan Kentucky Fried Chicken tidak berputus asa dan terus beroperasi di sana.

Pada tahun 2018, Iceland menduduki tempat kedua negara paling mahal di dunia. Hidangan satu set makanan di restoran Iceland dianggarkan sekitar RM83 hingga RM166. KFC dikatakan dapat bertahan di Iceland disebabkan penggunaan sumber bahan mentah yang ditanam sendiri seperti bawang demi mengurangkan kos bahan import.

Dengan keadaan ekonomi Iceland yang semakin baik, ada rakyat Iceland yang berharap McDonald’s dapat kembali beroperasi di negara kecil itu.

What a Value Meal 🙌 Not a spot of mold and probably still tasty and nutritious after only 9 years on the shelf 🍔🍟😂 #fastfood #fitfood #mcdonalds #foodporn #food #bushostel #bushostelreykjavik #iceland #reykjavik #yummy #foodie #burger #hamburger

A post shared by  Árni Sigurðsson (@arni.sigurdsson) on May 4, 2018 at 3:32am PDT

P/S: Sebagai tanda McDonald’s pernah wujud di Iceland, Reykjavik Bus Hostel mempamerkan ‘set burger McDonald’s’ yang dibeli pada tahun 2009 untuk tatapan para tetamu yang menginap di hotel tersebut. Menariknya, burger tersebut masih kelihatan ‘elok’ walaupun disimpan lebih 10 tahun.

Berikut beberapa perkongsian artikel mengenai bisnes makanan yang patut anda baca. Klik pautan untuk bacaan lanjut.

Ekonomi Serba Tak Menentu, Burger King Bantu ‘Promosi’ Burger McDonald’s

Sejarah Pizza Hut, Bermula Daripada Pinjam Duit Ibu Sampai Jadi Jenama Besar

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki


‘Mengapa Negara Miskin Jalannya Lebih Baik?’ – Mat Saleh Sindir Keadaan Jalan Berlubang Di Malaysia

Walaupun sudah masuk tahun 2022, isu ‘jalan raya rosak’ merupakan perkara utama yang sering dipercakapkan oleh rakyat Malaysia. Tidak kira sama ada penduduk di kawasan bandar, apatah lagi bagi mereka yang tinggal di kawasan luar bandar.

Sebelum ini tular satu video seorang lelaki mat saleh meluahkan kekecewaan selepas membandingkan bagaimana kualiti jalan raya antara Peru dengan Malaysia.

Dalam perkongsian video tersebut, lelaki mat saleh mempersoalkan bagaimana sebuah negara yang berada di tangga ke-91 miskin di dunia mampu menjaga dan mengekalkan kualiti jalan yang amat baik walaupun tidak ramai yang datang ke sana.

♬ Powerful songs like action movie music – Tansa

Lelaki mat saleh itu juga meminta pihak berkuasa untuk membaik pulih lubang-lubang yang ada dan melakukan maintenance jalan raya untuk mengelakkan rakyat Malaysia daripada terdedah kepada risiko kemalangan yang boleh mendatangkan kecederaan atau kematian. Dalam pada itu, ia juga boleh mengakibatkan kerosakan pada kenderaan untuk jangka masa panjang.

Perkongsian video itu telah mendapat pelbagai reaksi netizen. Sebahagian warganet tempatan menjelaskan oleh kerana tidak ramai yang menggunakan jalan raya di negara Peru, sebab itu kualiti jalan juga akan lebih terjaga jika hendak bandingkan Malaysia yang sememangnya sentiasa sibuk.

Namun dalam satu hantaran video dalam menjawab dakwaan warganet itu, lelaki mat saleh tersebut menjelaskan dia dan anaknya sudah banyak kali datang ke Malaysia.

Jawapan Rasmi BROTHERHOOD AUSTRALIAIsu bideo tular ‘Pernunggang Luar Negara Tegur Jalan Malaysia Bahaya’ baru baru iniSemoga menjawap persialanToby adalah penulis dan pengarah blog permotoran Australiahttps://www.motorcyclecamping.com/brotherhood-malaysiaMereka berdua adalah rider adventure yg telah menunggang merata dunia termasuklah trek Paris-Dakkar

Menurut anaknya itu, semasa dia datang ke Malaysia, dia ada mengikut kumpulan NGO ‘Ikatan Silaturahim’ pergi membaik pulih permukaan jalan raya berlubang pada waktu malam.

Dia juga ada berkongsi rakaman video pendek semasa kerja-kerja membaik pulih itu dijalankan pada satu hantaran blog di laman web motorcyclecamping.com.

Dalam artikel itu juga, dia menyatakan akan berkongsi hantaran dan video penuh bagaimana NGO terbabit bertungkus-lumus dalam memastikan beberapa permukaan-permukaan jalan yang rosak dapat dibaiki semula dengan baik.

Mereka menegaskan Malaysia sebuah negara yang maju, namun pihak bertanggungjawab yang dipilih oleh rakyat tidak menjalankan tugas dengan baik seperti yang diamanahkan.

Sebaliknya, sekumpulan NGO pula dapat bekerjasama sanggup mengeluarkan wang poket sendiri dalam membaik pulih jalan raya untuk rakyat.

Sebelum mengakhiri video balas itu, kedua-dua anak beranak mat saleh itu menyatakan mereka akan kembali semula ke negara ini untuk membuat penggambaran vlog pengembaraan seperti vlog ‘Desert Blood’ di mana kedua-duanya pergi mengembara di beberapa kawasan terpencil di Australia.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, warganet terkejut lihat pihak berkuasa tampal jalan berlubang seperti buat bonggol mini. Baca lebih lanjut melalui pautan di bawah.

‘Macam Tambah Bonggol Mini’ – Netizen Pertikai Kualiti JKR JB Tampal Jalan Raya Berlubang

Selepas Terima Kunjungan Mengejut MB Johor, Jalan Di HSA Diturap Kurang 48 Jam

Tanah Mendap Punca Myvi Kuning Terperosok Dalam Lubang


Mengapa Nestlé Terpaksa Gantung Jualan Milo Di Jepun Sehingga Mac 2021

Semestinya jenama minuman Nestlé Milo ini menjadi kegemaran nombor 1 di hati rakyat Malaysia. Sebut sahaja pasal minuman Milo ini pastinya ia akan membuatkan tekak anda berasa dahaga.

Tahukah anda ketika ini berlaku krisis Nestlé Milo di Jepun di mana mereka tidak dapat mengeluarkan produk Milo disebabkan mendapat permintaan yang terlampau tinggi daripada pengguna di sana? Berikut adalah rungkaiannya.

Penduduk Jepun sepertinya sudah terbiasa mengalami krisis kekurangan makanan bagi sesetengah produk dan kini dikhabarkan Nestlé Jepun terpaksa menangguhkan buat sementara waktu bagi pengeluaran produk Milo atas sebab permintaan melebihi had sepanjang musim sejuk yang melanda negara ‘matahari terbit’ itu ketika ini.

Untuk pengetahuan anda, pengguna Jepun lebih menggemari jenama minuman Milo berbanding Ovaltine. Campuran perisa koko dan malt yang kaya dengan nutrisi dikatakan sangat mesra dengan selera penduduk Jepun sama ada ia dijadikan minum panas atau pun sejuk.

毎朝ミロを飲み始めて1か月、寝起きが爆裂良くなり、24時間常に疲れてだるかった身体が軽くなり、趣味すらやる気が起きなくて鬱々してた気分がスッキリ爽快！一個でも当てはまるひと嘘だと思って試してみて欲しい〜！ありがとうネスレ！ありがとうツイッター！ pic.twitter.com/feW15fZqov

Permintaan untuk minuman Milo ini di Jepun meningkat sangat tinggi selepas testimoni seorang pengguna tular di Twitter. “Sebulan selepas meminum Milo setiap pagi, saya rasa lebih mudah untuk bangun setiap pagi. Biasanya saya akan rasa letih dan tidak bermotivasi untuk buat kerja tetapi tidak selepas sebulan dengan Milo,” kata pengguna berkenaan,” kata ren_3.

Tweet beliau itu menerima lebih 32,000 retweet dan 92,000 likes. Menurut Nestle, permintaan Milo di Jepun meningkat 7 kali ganda berbanding tempoh yang sama pada 2019 selepas tweet ini tular.

Nestlé Jepun dikhabarkan berjaya meraih keuntungan yang tinggi pada September tahun ini dengan penjualan kehabisan stok bagi pek 240 gram Milo Original. Walaupun mereka telah menambah bekalan produk Milo pada pertengahan November lalu, namun ia masih lagi tidak mencukupi bagi melunaskan permintaan pengguna yang tinggi pada tahun ini jika dibandingkan dengan tahun sebelumnya.

Jika dahulu para pengguna boleh bersaing ‘siapa cepat dia yang dapat’ untuk membeli produk Milo di pasar raya. Namun kini, khabar memilukan apabila Nestlé Jepun telah mengumumkan penangguhan pengeluaran pek 240 gram dan 700 gram Milo Original serta Milo Original Stick Five-Packs sepanjang berlansungnya musim sejuk ketika ini.

Di samping permintaan yang tinggi, pihak Nestlé juga mengeluarkan kenyataan bahawa ada permasalahan kekurangan bahan mentah yang perlu diimport dari Singapura bagi kegunaan dalam penghasilan produk Milo di Jepun. Mereka menjangkakan pengeluaran produk ini akan beroperasi kembali pada Mac 2021.

Dalam suasana yang gawat ini, ada antara penjual dalam talian di Jepun menerusi laman Mercari mengambil kesempatan dengan menaikkan harga penjualan produk Milo bermula harga 2,000 yen (RM77.00) bagi 240 gram dan 4,480 yen (RM174.50) bagi pek 700 gram. Produk Milo di Jepun kini ibarat barang reseller di mana ia boleh dijual semula dengan harga yang lebih tinggi berbanding harga sebenarnya.

Rata-rata netizen mula meratap kecewa kerana pada musim sejuk kali ini mereka tidak dapat lagi merasai kehangatan dan kelazatan minuman Nestlé Milo. Walaupun pihak pasaraya Mercari ada menjualnya, namun ada mereka yang tidak berkemampuan untuk membeli produk tersebut kerana harga yang mereka jual adalah sangat tidak masuk dek akal.

Demi mengubati kekecewaan di hati peminat Milo di Jepun, pihak Nestlé telah menganjurkan satu peraduan memenangi 1,000 mug Milo edisi khas menerusi Twitter bermula pada 20 November lalu.

Peminat hanya perlu mengikuti akaun rasmi Twitter mereka dan retweet peraduan tersebut bersama slogan yang kreatif. Pemenang yang bertuah akan diumumkan menerusi laman Twitter tersebut dan membawa sebuah mug Milo sebagai hadiah kenang-kenangan, Berikut beberapa sisipan tweet daripada netizen yang menyertai peraduan ini.

我が家も家族みんなNestléさんのMILOが大好きで常備し、愛飲してます☕😃☀子供の頃から飲んでいるし、何より美味しい💕おかげさまで日々元気に過ごせています☺ pic.twitter.com/xUWQ6H6PFc

“Seluruh keluarga saya menyukai Milo dan kami akan membelinya setiap kali ianya kehabisan stok di rumah kami. Untuk pengetahuan anda, saya telah minum Milo sejak berusia kanak-kanak sehingglah hari ini. Terima kasih Milo kerana telah menjadikan hari saya berjalan dengan lancar setiap hari.”

ミロがまた販売休止になるとニュース見て、慌てて買いに行ってきました💦

温めた牛乳が苦手な息子ですが、ミロを混ぜれば飲めるので冬場の必需品です✨もちろん、暑い季節もアイスで楽しんでます♪

Iktibar daripada kisah ini adalah hargailah makanan dan jangan membazirkannya ketika ia masih ada. Berharap penduduk Jepun tabah menjalani musim sejuk pada saat ini walaupun tiada kehangatan minuman coklat panas yang menyelerakan sudah pastinya Milo. Jika hal seperti ini berlaku di Malaysia, adakah anda akan bersedih hati?

Lelaki ini digelar sebagai ‘Miloman’ disebabkan habinya yang suka mengumpul cenderahati keluaran jenama Milo seawal tahun 1950an. Klik sahaja pautan di bawah untuk membacanya.

Digelar Sebagai ‘Miloman’, Lelaki Ini Merupakan Pengumpul Barangan Keluaran Milo Seawal 1950

Air Milo Jadi Tanda Ingatan, Kisah Pekerja Myanmar Di Malaysia Ini Undang Sebak

Selepas KFC dan McDonald’s, Lori Milo Pula Buat Kemunculan Di Istana Negara


Mengapa Neymar Sanggup Tinggalkan Nike Untuk Jadi Duta Baharu Puma

“Selamat datang @neymarjr #KingIsBack,” itulah pengumuman rasmi daripada Puma apabila mereka berjaya menambat bintang Paris Saint-Germain, Neymar Jr sebagai duta terbaru jenama berkenaan.

Ramai yang sebenarnya terkejut dengan pengumuman itu kerana pemain bola termahal dunia itu sebelum ini sangat sinonim dengan jenama Nike. Mana tidaknya, Nike sudah menaja Neymar sejak beliau berusia 13 tahun lagi.

Welcome to the fam @neymarjr #KingIsBack pic.twitter.com/aMPnipZXj9

Ketika ini, terdapat dua sebab utama mengapa Neymar meninggalkan Nike untuk bersama Puma berdasarkan perkongsian Neymar di laman sosial.

Walaupun pada ketika ini Puma tidak mendedahkan lagi nilai kontrak mereka bersama Neymar, tetapi nilai tajaan untuk Neymar pastinya lebih tinggi daripada apa yang Nike tawarkan kepada Neymar.

Neymar telah memakai but jenama Nike sejak usianya 13 tahun dan kontrak terakhir beliau bersama Nike adalah selama 11 tahun bernilai USD105 juta (~RM435 juta). Jadi, nilai kontrak Puma pastinya lebih tinggi berbanding apa yang ditawarkan oleh Nike sebelum ini.

Neymar akan bersama Antoine Griezmann, Romelu Lukaku, Sergio Aguero dan Luis Suarez sebagai duta Puma bagi sukan bola sepak.

“Saya membesar dengan menonton legenda hebat seperti Pele, Cruyff, Eusebio dan Maradona…dan kesemua legenda ini menyarung but daripada jenama Puma. Atas sebab ini saya mahu bersatu dengan jenama ini yang membantu legenda ini dalam karier mareka,” tulis Neymar.

Neymar akan kembali menyarung model but ikonik yang pernah disarung legenda bola sepak sebelum ini, Puma King. Iklan rasmi Neymar bersama Puma dijangka akan dikongsi secara rasmi beberapa hari sahaja lagi.

Namun, kedatangan Neymar ke Puma sebenarnya bakal memberi impak yang lebih kepada besar untuk jenama berkenaan. Neymar dilihat mampu menarik peminat baharu untuk jenama Puma; seperti mana yang dilakukan oleh Kanye West untuk jenama adidas.

Puma bukan sahaja mengikat Neymar untuk sukan bola sepak, tetapi sisi lifestyle Neymar. Puma sebelum ini mempunyai koleksi khas untuk artis seperti Selena Gomez dan Rihanna. Pastinya Puma mempunyai rancangan hebat untuk menyentuh sisi fesyen Neymar.

“Untuk Neymar menyertai keluarga Puma adalah sesuatu yang hebat. Beliau merupakan salah satu pemain bola sepak terbaik ketika ini dan pengaruhnya dalam sukan dan fesyen adalah sangat menakjubkan. Kami tidak sabar untuk mula bekerjasama dengan Neymar,” kata CEO Puma, Bjørn Gulden.

Neymar sudah pun menyarung kasut but Puma sewaktu perlawanan penuh kontroversi PSG dan Marseille semalam di mana Neymar dilayangkan kad merah di minit-minit akhir perlawanan kerana terlibat dalam insiden pergaduhan dalam padang.

Adakah Nike akan terkesan dengan kehilangan Neymar? Jawapannya mungkin ya dan mungkin tidak. Bintang yang masih muda seperti Marcus Rashford dan Kylian Mbappe mungkin bakal menjadi pengganti muka baharu Nike untuk kempen mereka di masa akan datang.

Ini pula cerita Casey Neistat guna duit Nike sebanyak RM300,000 untuk pusing dunia hasilkan salah satu iklan hebat untuk Nike. Baca lagi di sini.

Bagaimana Casey Neistat ‘Kikis’ Duit Nike Sebanyak RM300,000 Untuk Pusing Dunia Hasilkan Iklan Hebat Ini

Sangka Tiada Nilai, Lelaki Ini Berjaya Jual Kasut Nike Ini Dengan Harga RM23,000

Kolaborasi Selena Gomez x PUMA Tawarkan Gaya Dan Kebajikan


Mengapa Nilai Dua Model ‘Rare’ Nike Ini Boleh Cecah Harga Sebuah Myvi

Jika anda rasa beli kasut itu satu pembaziran, anda pasti akan terkejut dengan perkongsian ini. Geng Masses menjemput dua collector kasut, Hans Abdullah dan Paul Bernard Xavier untuk bersembang tentang koleksi kasut yang sangat rare yang dikenali sebagai Player Exclusive (PE).

Dalam video ini, mereka berkongsikan dua model PE Jordan 3s yang dibuat khas untuk Michigan State University dan University Of North Carolina (UNC). Dua model ini hanya dihasilkan khas untuk atlet di dua universiti ini sahaja dan tidak dijual kepada orang luar. Jadi, sesiapa yang memilikinya memang sangat bertuah.

Disebabkan kisah unik di sebalik model UNC ini, ianya mempunyai harga pasaran yang gila iaitu USD8,000 (~RM32,900) manakala untuk model Michigan pula adalah sekitar USD4,000 (~RM16,400). Gabungkan harga dua model ini, anda boleh beli sebuah kereta Myvi baharu secara tunai . Begitulah harga yang sanggup dibayar oleh peminat setia Nike.


Mengapa Nokia 3310 Terbaru Sudah Dikira Berjaya Meskipun Belum Terjual

2017 bakal menjadi tahun yang bersejarah buat Nokia. Mereka berjaya membuat ‘comeback‘ serta mengumumkan kelahiran semula Nokia 3310. Telefon yang sudah boleh dianggap ‘legend‘ selepas 17 tahun sejak pertama kali diumumkan.

Melihat daripada spesifikasi yang disertakan, jelas Nokia 3310 bukanlah lawan buat smartphone terkini. Membandingkan soal harganya juga sudah beza. Dalam pada itu, apa yang menarik perhatian saya adalah strategi Nokia dalam mengumumkan Nokia 3310.

Pelbagai ura-ura sebelumnya sudah cukup untuk membuatkan orang ramai tertanya-tanya bagaimana rupa sebenar Nokia 3310 yang bakal dilancarkan. Malah, selepas beberapa jam sahaja selepas pelancaran pelbagai media sudah mula memaparkan berita pelancaran Nokia 3310 yang boleh dianggap ‘trending‘ sepanjang kelmarin.

Tidak seperti smartphone lain yang dilancarkan, berita ini bukan sahaja mengujakan peminat telefon pintar malah hampir majoriti pengguna khususnya yang pernah melalui zaman kegemilangan Nokia suatu masa dahulu. Jarang sekali untuk kita lihat telefon ‘bukan pintar’ berjaya mendapat perhatian orang ramai dan setakat ini cuma Nokia 3310 mampu melakukannya.

Pelancaran Nokia 3310 dilihat sebagai cara untuk Nokia menghargai para pengguna yang terus menyokong jenama ini. Meskipun telefon ini mungkin tidak akan terjual sebanyak 126 juta unit seperti model sebelumnya, Nokia 3310 keluaran 2017 ini sudah boleh dianggap berjaya dari segi pemasaran dan jenamanya.

Pelancaran semula Nokia 3310 ini secara tidak langsung merupakan langkah terbaik daripada Nokia untuk mengumumkan kepada orang ramai bahawa mereka sudah kembali di dalam industri. Cukup sekadar melancarkan telefon dibawah RM300 tanpa perlu berbelanja besar untuk pemasaran berikutan jenamanya yang sudah cukup kukuh dan dipercayai ramai. Good job Nokia!

Nokia pada masa yang sama sedang mengusahakan sebuah smartphone flagship Android dengan spesifikasi terkini untuk mencabar smartphone keluaran Apple dan Samsung yang sudah lama menjadi pilihan orang ramai. Soalnya, mampukah Nokia mengatasi penjualan dua jenama hebat ini?


Mengapa Orang Jepun Tetap Beli Komik Walaupun Ada Versi ‘Cetak Rompak’ Atas Talian

Komik manga merupakan kebanggaan rakyat Jepun. Sebut sahaja tajuk Dragon Ball, Naruto, One Piece, One Punch Man atau My Hero Academia. Pasti ada peminatnya di serata dunia.

Menurut perkongsian Faizal Ismail yang ke Jepun baru-baru ini, beliau berkata peminat manga tetap akan membeli karya manga yang mereka suka walaupun sebenarnya mereka boleh sahaja baca secara atas talian manga tersebut.

Rupanya ada sebab mengapa mereka berbuat demikian. Dengan membeli komik, secara tidak langsung para peminat memberi sokongan kepada pelukis komik untuk terus berkarya dan menghasilkan karya yang lebih baik untuk mereka baca di masa akan datang.

Dengan sokongan, barulah akan muncul lebih ramai pelukis komik baharu dengan idea yang lebih unik. Bagi mereka, biarlah pelukis komik itu kaya-raya dengan hasil yang mereka terima. Paling penting, kualiti komik yang bakal mereka baca di masa akan datang akan lebih berkualiti dan lain daripada yang lain.

Jawapan tersebut diucapkan sendiri oleh orang Jepun yang menjadi pengendali Faizal ketika ke Jepun baru-baru ini. Faizal ke Jepun atas urusan kursus yang dianjurkan oleh Japan Patent Office (JPO). Pegawai berkenaan boleh dikatakan seorang ‘otaku’ dan baginya, inilah salah satu cara beliau menyokong karya komik kegemarannya. Salah satu cara lain adalah dengan menyewa manga di kafe manga khas.

“Pemikiran mereka lain. Komik digital di Jepun memang sangat popular. Tetapi mereka beli, bukan download secara illegal. Semuanya pasti berbayar,” tambah Faizal.

Sikap inilah yang perlu dicontohi ramai. Tanpa sokongan, tidak mungkin sesuatu karya hebat dapat dihasilkan. Jadi, sokonglah artis atau karya kegemaran anda menerusi saluran yang betul.

BACA: Inilah Realiti Kejam Disebalik Industri Anime Di Jepun


Mengapa Pelabur Top Di Lembah Silikon Kata ‘Jangan Ikut Minat Anda’

Ben Horowitz adalah salah seorang pengasas bersama Andreessen-Horowitz, salah sebuah firma venture capital (modal teroka) paling berjaya di Lembah Silikon.

Pada minggu lepas, beliau memberi ucapan pembuka sempena majlis graduasi bekas universitinya, Universiti Colombia.

Berbeza dengan pandangan orang ramai sebelum ini, Ben memberitahu para graduan tentang mengapa mereka tidak boleh mengikut minat mereka dalam alam pekerjaan.

Kata beliau, “Jangan ikuti minat anda, dunia ini tidak akan menjadi neraka dalam sebuah raga dan graduan 2015 tidak bertanggung jawab untuk menyelamatkannya.”

Dan berikut adalah 4 sebab yang beliau berikan mengapa kita tidak patut mengikut minat kita:

Passion atau minat adalah sukar untuk diberi keutamaan.
Adakah anda lebih minat matematik, kejuruteraan, sejarah atau kesusasteraan? Video game atau k-pop? “Sebaliknya, fikirkan di mana kekuatan anda? Itu adalah lebih senang untuk difikirkan,” kata beliau.

Minat berubah.
“Apa yang anda minat pada umur 21 tahun tidak semestinya sama dengan apa yang anda minat pada umur 40 tahun. Ini adalah benar dalam pemilihan teman lelaki dan juga karier.”

Anda mungkin tidak berbakat dalam bidang itu.
“Pernahkah anda menonton American Idol,” tanya beliau. “Hanya kerana anda suka menyanyi tidak bermakna anda harus menjadi penyanyi.”

Ia adalah pandangan yang hanya berpusat pada diri sendiri.
Menurut Ben, “Apa yang kita ambil daripada dunia adalah kurang penting berbanding apa yang kita letakkan (buat) untuk dunia.”

Sebaliknya, cadangan beliau adalah untuk mengikut apa yang kita boleh sumbangkan kepada dunia:

“Follow your contribution. Find thing you’re great at, put that into the world. Contribute to others. Help the world be better.”

Ikuti sumbangan anda. Cari perkara yang anda kuasai dan letakkannya (buat) ke dalam dunia. Beri sumbangan kepada orang lain. Bantu jadikan dunia ini menjadi lebih baik.

Dan itu adalah perkara yang anda harus ikuti.

Anda boleh menonton video ucapan beliau yang sangat memberi inspirasi ini di bawah:

BACA: Bagaimana Airbnb Menjalankan Bisnes Di Cuba, Negara Tunai Dan Tanpa Akses Internet?

BACA Lagi: Uber Berusia 5 Tahun Semalam Dan Ini Bagaimana Mereka Menguasai Pasaran Dunia

LIKE dan FOLLOW Vocket di Facebook serta Instagram


Mengapa Pengguna CIMB Tidak Perlu Panik Dengan Servis DuitNow

Sekiranya anda merupakan pengguna servis perbankan CIMB, kami yakin anda mungkin mengetahui mengenai servis DuitNow yang sering diiklankan melalui SMS yang diterima. Servis yang dibuat ini turut tular di media sosial yang mengatakan CIMB telah ‘melanggar’ perjanjian dengan sengaja ‘menjual’ nombor kepada pihak ketiga iaitu DuitNow.

Isu ini secara tidak langsung telah membuatkan orang ramai lebih skeptik dan fobia dengan perbankan CIMB yang mungkin terdedah scam sekaligus membuat laporan kepada SKMM.

Melihat kepada isu ini yang kian menular, salah seorang pengguna Facebook iaitu Nik Faris Haikal turut berkongsi pandangan beliau mengenai CIMB serta servis DuitNow yang dijalankan ketika ini.

Menurut beliau mereka yang membuat laporan di SKMM ini tidak membaca terlebih dahulu syarat-syarat yang dinyatakan CIMB sebelum mendaftar. Menurut FAQ yang dikeluarkan CIMB, syarikat perbankan ini telahpun mengumumkan kerjasama mereka bersama servis DuitNow yang bakal dipromosikan dalam platform SMS.

Tujuan SMS yang dihantar ini bertujuan untuk memberi maklumat kepada orang ramai dimana para pengguna CIMB tidak lagi perlu mendaftar servis DuitNow kerana para pengguna bakal didaftarkan secara terus. Segala maklumat yang diterima servis DuitNow turut dinyatakan adalah daripada pendaftaran CIMB.

Untuk pengetahuan semua, DuitNow merupakan serbuah servis yang dikendalikan oleh syarikat Payments Network Malaysia Sdn Bhd. Syarikat ini turut menguruskan servis-servis DirectDebit, FPX, Interbank GIRO, JomPAY dan MyDebit.

Servis-servis ni semuanya selamat dan telah lama digunakan oleh bank-bank lain secara tidak langsung membuktikan servis DuitNow sememangnya selamat. Malah, servis seperti ini turut digunakan oleh beberapa bank begara lain seperti Amerika Syarikat, New Zealand dan Australia.

Berdasarkan perkongsian penulis, sepanjang beliau menggunakan servis seakan DuitNow semuanya selamat-selamat belaka dan tidak mempunyai masalah. Inisiatif yang dibuat ini sekaligus membuktikan Bank Negara Malaysia cakna dengan arus permodenan perbankan.

Diharap masalah ini tidak lagi menjadi masalah buat pengguna CIMB sekaligus mengelakkan daripada para netizen panik serta menyalahkan pihak bank.


Mengapa Perbezaan Warna Yang Dilihat Tidak Ada Kaitan Dengan Otak Dominan Manusia

Sebelum ini, tular di media sosial mengenai pengecaman warna pada kasut dan baju yang dikatakan mempengaruhi otak kanan atau kiri manusia. Namun, warna baju atau kasut ini tiada kaitan dengan otak kiri atau kanan, jadi berhentilah mempelopori dakyah pop-psikologi/pseudopsikologi ini di media sosial.

Bagi anda yang lihat warna tertentu namun ianya tidak selari dengan ‘dakwaan’ otak belah mana yang dominan untuk anda, jangan risau, sekarang anda akan faham kenapa.

Mengapa adanya persepsi warna yang berbeza pada gambar close-up kedua-dua item tersebut adalah disebabkan oleh fenomena ‘Colour Constancy’ yang bermaksud kecenderungan otak kita untuk mengekalkan dan mengimbangkan persepsi warna sesuatu objek merentasi situasi dan pencahayaan yang pelbagai.

Perlu diingat, ‘Colour Constancy’ ini bersifat subjektif merentasi individu disebabkan oleh beberapa mekanisma yang akan diceritakan namun ianya langsung tiada kaitan dengan konsep seseorang itu berotak kiri atau kanan. Ini kerana konsep individu berotak kiri atau kanan ini berkisar tentang pendekatan penyelesaian masalah, gaya belajar dan personaliti.

Malah, konsep ini pun sebenarnya tidak disandarkan berdasarkan bukti saintifik yang kukuh dan semakin dicabar sebagai mitos berdasarkan kajian terkini. Namun, itu bukanlah fokus penulisan ini.

Fenomena Colour Constancy ini berlaku apabila terdapat perubahan pencahayaan dalam satu keadaan atau dalam kes ini, apabila sumber pencahayaan sesuatu gambar atau objek itu tidak diketahui. Ini boleh dilakukan dengan meletakkan gambar sesuatu objek itu dengan jarak yang dekat seperti dalam gambar kasut atau baju tersebut.

Fenomena ini berlaku secara sub-conscious atau tanpa kita sedari dan ianya penting bagi membantu kita untuk mengenalpasti sesuatu objek pada situasi pencahayaan yang berbeza. Otak kita mempunyai bias yang tersendiri dalam menterjemahkan warna suatu gambar yang terhad maklumatnya. Contohnya seperti dalam gambar kasut atau baju tersebut, di mana warna pencahayaannya tidak diketahui.

Justeru, korteks visual, bahagian otak yang memproses imej dan warna apa yang kita lihat, akan cuba untuk mengekalkan warna sesuatu objek itu – dalam bahasa mudahnya, nak adjust warna objek tersebut bagi nampak logik dan make sense. Berikut merupakan contoh mudah adjustment Colour constancy:

Lihat gambar 1, 2 dan 3. Dalam gambar pertama, anda akan perasan bahawa warna kedua-dua kotak ini seakan-akan berbeza dimana yang di atas berwarna coklat gelap dan yang dibawah berwarna perang terang. Namun yang demikian, dalam gambar kedua, setelah gangguan warna, cahaya dan bayang dibuang, anda akan perasan kedua-duanya berwarna sama meskipun tiada edit warna dilakukan ke atas kedua-dua kotak.

Mengapa jadi begini? Ini adalah contoh Colour Constancy, bagaimana otak kita cuba adjust warna sesuatu supaya ianya kekal logik dan masuk akal. Dalam gambar ketiga, otak kita mengenalpasti kewujuduan bayangan shadow, seterusnya cuba menafsir bayangan dan menerangkan warna-warna objek itu dari warna sepatutnya.

Dalam kes kasut atau baju pula, apabila sumber pencahayaan tidak diketahui kerana ianya gambar close-up, otak kita akan membuat andaiannya sendiri tentang kemungkinan cahaya yang menerangi gambar ini. Bagi anda yang melihatnya baju tersebut berwarna emas dan putih, mungkin otak anda sedang mengandaikan bahawa baju tersebut diterangi cahaya kebiruan seperti cahaya yang menembusi langit biru, dekat dengan tingkap.

Dari sini, otak anda akan cuba menekan warna biru dengan menyangkakan ianya dipengaruhi oleh cahaya kebiruan itu dan sebaliknya menterjemah warna baju itu sebagai putih. Mereka yang melihat ianya berwarna biru dan hitam, otak anda sedang membuat andaian bahawa pencahayaan sekeliling mungkin datang daripada lampu tiruan seperti lampu yang digunakan dalam kedai yang berwarna kuning-oren. Justeru, pengaruh warna kuning akan dibuang atau dinafikan oleh otak, memberi gambaran belang hitam dan warna biru yang tidak terganggu.

Asas proses penglihatan bermula dengan cahaya bertemu dengan fotoreseptor ‘Cones dan Rods’ di bahagian retina, yang kemudiannya dihantar ke Korteks Visual untuk diproses dan diterjemahkan sebagai imej.

Bagaimana Colour Constancy ini berfungsi masih lagi sesuatu yang sedang dikaji namun terdapat beberapa mekanisma yang memainkan peranan dalam penghasilan fenomena ini.

Mekanisma utama yang digunakan adalah adaptasi fotoreseptor-fotoreseptor dalam retina mata kita. Reseptor ini akan melaraskan sensitiviti mereka berdasarkan rangsangan cahaya yang diterima.

Jika jumlah gelombang panjang dalam pencahayaan keseluruhan bertambah, fotoreseptor merah akan kurangkan sensitivitinya untuk mengimbangkan imej terhasil. Proses ini juga turut dilengkapkan oleh adaptasi kromatik yang dilakukan oleh otak kita, khususnya oleh saraf di bahagian ‘parvocellular lateral geniculate’.

Jika anda biasa mengenalpasti sesuatu objek harian seperti pisang yang berwarna kuning, memori anda akan mempengaruhi persepsi warna anda dengan cara membetulkan sebarang lencongan atau sisihan setiap kali anda melihat buah tersebut di masa akan datang. Secara tak sedar, memori anda mempunyai bias yang tersendiri dalam menormalisasikan imej suatu gambar itu.

Contoh paling mudah, lihat gambar di atas. Gambar buah-buahan lazim dalam gambar ini diberikan warna yang sama namun bila ditanya apakah warna setiap buah, anda sendiri akan perasan otak anda sedaya upaya untuk memberi warna kepada buah-buahan tersebut berdasarkan memori anda dan anda akan nampak seolah-olah ada perbezaan warna pada setiap buah. Sedangkan, gambar ini hanya mempunyai 2 warna sahaja, Merah dan satu lapisan warna kelabu.

Teori ini dicadangkan oleh Edwin H. Land dan ‘Retinex’ merujuk kepada peranan yang dimainkan oleh retina dan juga korteks visual kita. Dalam teori ini, persepsi suatu imej itu mengambil kira semua faktor sekeliling objek tersebut, dan sensasi atau persepsi warna itu dipengaruhi oleh peratusan dan kewujudan 3 jenis gelombang L, M, S (long, medium dan shot-wave) di persekitaran.

Akhirnya, kita boleh tutup dengan amannya mitos kononnya otak kiri atau otak kanan yang menentukan warna apa yang anda lihat. Sekian.


8 Air Tealive Yang Perlu Anda Cuba Seperti Yang Dikongsikan Oleh ‘Tearista’ Mereka

Tealive merupakan salah satu jenama bubble tea terkenal di Malaysia yang masih menjadi antara jenama pilihan ramai. Antara faktor penarik pelanggan untuk tetap memilih jenama tersebut sebagai bubble tea terbaik ialah tawaran keahlian dan pelbagai menu baharu yang menarik untuk dicuba.

Terbaharu seorang tearista Tealive, @AtiqahMohdAsri telah berkongsi sebuah thread mengenai senarai minuman yang perlu dicuba. Thread yang mengandungi nama minuman, harga dan gambar tersebut sehingga kini sudah menerima lebih 12 ribu retweet dan 16 ribu likes.

Bagi anda yang menggemari minuman dengan rasa kopi yang agak kuat, anda patut mencuba Bang Bang Coffee. Sama seperti minuman lain, Bang Bang Coffee boleh didapati dalam 2 saiz iaitu Regular dan Large. Akan tetapi, harus diingatkan bahawa jenis pemanis dan topping rangkaian minuman Bang Bang adalah ditetapkan dan tidak boleh ditambah topping yang lain.

If u like coffee, go for it. If u don’t or biasa biasa je takyah kot. Coffee dia kuat. As u know, bang bang ni dia ada letak brown sugar sauce. So manis dia depends on the amount of it je & kita letak sekali with fresh milk. pic.twitter.com/BYeLYEro43

Tidak sah rasanya jika tidak mencuba minuman signature untuk semua jenama minuman bubble tea. Di Tealive, salah satu menu yang sangat direkomendasikan ialah Signature Milk Tea. Tambah topping black diamond untuk rasa yang lebih sedap.

2. Milk Tea (Signature) *add on topping* Black Diamond

p/s: sorry I don’t remember the price but around RM7 lah

yg buat sedap, the combination of milktea dia & the topping. Black diamond ni rasa pudding caramel. Kita potong kecik2. Sedap! Highly recommend for u guys to try!! pic.twitter.com/f8jYuxSzXw

Minuman ini menjadi salah satu minuman yang boleh dinikmati secara panas untuk menikmati lebih rasa kopi yang dibru, koko dan susu segar yang menambahkan lagi keenakan minuman ini.

kita brew coffee, campur with cocoa and fresh milk sikit. if u like coco & coffee, go for cocoa mocha. yg mcm dlm gambar ni i add on pearl. dia bukan sekali so ikut la nak tambah topping apa or biar kosong je. Boleh buat hot jugak!! recommended 😋 pic.twitter.com/tn3WD36wXp

Sama seperti syarat Bang Bang Coffee paras kemanisan brown sugar, ais dan topping tidak boleh diubah. Sangat direkomendasikan bagi anda yang ingin mencuba variasi minuman Bang Bang.

mostly requested at our outlet. dia rasa macam milk tea biasa & campur with brown sugar sauce. okay la nice je. if this is your first try for bang bang series go for this one. pic.twitter.com/3RkNO2huzb

Menjadi salah satu minuman kegemaran ramai, Bang Bang Fresh Milk menjanjikan rasa kombinasi brown sugar, susu dan pearls yang pasti membuatkan anda terpikat. Sangat direkomendasikan buat anda yang gemar akan rasa susu.

popular jgk yg ni & rmi org order. I highly recommend for u guys to try. sedap! the brown sugar, milk & pearls mcm perfect combination!! Kita mmg letak only fresh milk. Takde dgn milk tea. But if u tak suka susu, don’t buy 😂 pic.twitter.com/V5laV3vuMJ

Bagi anda yang menginginkan sedikit perbezaan, anda boleh mencuba Strawberry Pudding Smoothie. Bagi anda yang kurang gemar dengan minuman manis, ini antara minuman yang patut anda rasa kerana untuk Tealive hanya akan menggunakan ukuran gula paling minimum untuk saiz Large.

Highly recommend for u to try!! & yes sedap! Pudding dia paling sedap sebenarnya. Sugar level dia, we used the lowest sugar level for L cup. So cannot request less sugar. Kita blend skali dgn coconut jelly & fresh milk sikit. pic.twitter.com/KVEuY0d8Bj

Jika anda tidak terlalu suka rasa manis gula seperti minuman lain, anda boleh mencuba Hazelnut Latte. Rasa manis untuk minuman ini datang daripada rasa hazelnut itu sendiri.

tak recommend sangat sebab rasa dia lebih kurang caramel latte from mccafe but okay la not that bad. sugar kita letak lowest level of sugar. sebab kita akan letak hazelnut banyak tu yg manis dia. pic.twitter.com/LJ0emI9Q0o

Apa kata sekali sekala anda cuba pula rangkaian smoothie yang ditawarkan di Tealive. Mango Passion Smoothie ialah antara minuman yang paling direkomendasikan. Untuk topping pula, terpulang kepada anda untuk memilih mengikut kesesuaian selera masing-masing.

💶 RM 8.85 (L) 📌 all smoothie only provide L cup

sedap!! Mcm mango juice. lepas dah blend kita letak passion fruit seed on top. Rasa refreshing sangat. Highly recommend if u wanna try other smoothie series. Boleh add on other toppings like pearl ke pic.twitter.com/3FBGsJcCKZ

Mungkin anda boleh ajak rakan-rakan anda untuk ke Tealive berdekatan dan cuba semua menu yang direkomendasikan. Mana satu minuman kegemaran anda?